Μάρα Κωνσταντίνου: «Θέλω να μιλώ μέσω της τέχνης μου», must\n20 ΟΚΤΩΒΡΙΟΥ 2019 - 10:15\nΗ αγαπημένη ηθοποιός, σε μία από τις σπάνιες συνεντεύξεις της, μιλάει για τη θεατρική της επιστροφή, την απότομη επιτυχία στην καριέρα της και όλα όσα θέλουμε να γνωρίζουμε για εκείνην αυτή την περίοδο.\nStyling Στέλιος Στυλιανού (The_sfs.project)\nΜαλλιά John Paphitis\nΣε βρίσκουμε σε ένα διάλειμμά σου από τις πρόβες του θεατρικού έργου «Ιφιγένεια εν Ουαλία» που μετά την επιτυχία του πρώτου κύκλου, ανεβαίνει ξανά σε λίγες μέρες στο Flea Theatre. Αγχωμένη;\nΗ αλήθεια είναι ότι πάντα λίγες μέρες πριν από κάθε πρεμιέρα δεν ξέρω τι μου γίνεται με το άγχος και την αγωνία που έχω για την παράσταση. Αν θα πάει καλά, αν δούλεψα αρκετά, αν έκανα όλα όσα έπρεπε να κάνω. Αλλά ειδικά αυτή η παράσταση είναι μια ιδιαίτερη περίπτωση μιας και επέλεξα να ανεβάσω ένα τέτοιο μονόλογο και να συσκηνοθετήσω το πιο δύσκολο είδος του θεάτρου. Είναι μια παράσταση κατάθεση ψυχής.\nΤο έργο είναι δική σου παραγωγή. Γιατί αυτή η επιλογή;\nΠριν λίγα χρόνια, είμαι στο Λονδίνο, στη βιβλιοθήκη του National Theatre και ψάχνω να βρω θεατρικό έργο, κάτι καινούργιο. Μετά από κάποια ώρα ψαξίματος τυχαία και αυθόρμητα τραβώ ένα λεπτό στενό βιβλιαράκι με τίτλο «Iphigenia in Splott». Κρατώντας το στα χέρια μου αρχίζω να ψυλλιάζομαι ότι είμαι πολύ κοντά στο να βρω αυτό που ψάχνω. Διαβάζοντας τις πρώτες γραμμές το μυαλό μου έχει ήδη κάνει την εικόνα: εμένα στην σκηνή, να ενσαρκώνω αυτό τον ρόλο.\nΆρα αυτή είναι η πρώτη φορά που παρουσιάζεται στην ελληνική γλώσσα;\nΝαι, και είμαι πολύ χαρούμενη που το παρουσιάζω πρώτη εγώ στα Ελληνικά. Η «Ιφιγένεια εν Ουαλία» είναι η τέταρτή μου θεατρική παραγωγή, που αυτή τη φορά ανεβαίνει από τη θεατρική μου ομάδα, «Dream Theatre». Επίσης, είμαι ιδιαίτερα χαρούμενη γιατί είναι η δεύτερη μου σκηνοθετική απόπειρα στο θέατρο, αυτή την φορά με τον κύριο Ζάνο στο πλευρό μου. Χαίρομαι πολύ που μοιράζομαι αυτή τη θεατρική παράσταση με το κοινό, γιατί για μένα ήταν ένας προσωπικός στόχος και ο ρόλος αυτός μια πρόκληση για να ξεπεράσω τον εαυτό μου και να μεταφέρω αυτό το έργο στη σκηνή.\nΜε λίγα λόγια, τι θα δούμε στη σκηνή;\nΜια παράσταση που ταξιδεύει τον θεατή σε δυνατά συναισθήματα, με χιούμορ και αυτοσαρκασμό. Η Έφη, η ηρωίδα του έργου, είναι ένα πλάσμα αδύνατο και ανυπεράσπιστο που δέχεται τη σκληρή και ανελέητη επίθεση του αδίστακτου κοινωνικού συστήματος που την στραγγαλίζει χωρίς κανένα οίκτο. Την βλέπουμε να θυσιάζεται ωσάν άλλη Ιφιγένεια στον βωμό της ανάπτυξης και των περικοπών. Το σύστημα στις μέρες μας γίνεται ακόμα πιο αμείλικτο, όταν στριμωχτεί. Η οικονομική κρίση, που έπληξε τον καπιταλιστικό κόσμο τα τελευταία χρόνια, δεν κτυπά αυτούς που προκάλεσαν την κρίση, δηλαδή τους κεφαλαιοκράτες, αλλά τον εργαζόμενο, τον φτωχό και αυτόν που δεν έχει στον ήλιο μοίρα. Η Έφη είναι ένα από τα εκατομμύρια θύματα της κρίσης, η οποία την εξωθεί στην αθλιότητα και στο κοινωνικό περιθώριο. Την εξοντώνει κοινωνικά!\nΒρίσκεις κοινά στοιχεία με την ηρωίδα του έργου;\nΤο πρώτο κοινό που αναγνωρίζω με διαφορά είναι η τρέλα. Επίσης, έχουμε κοινά στοιχεία στον χαρακτήρα μας όσο αφορά τον δυναμισμό, τον αυθορμητισμό και την πίστη στο όνειρο. Α, και κάτι τελευταίο…. Έχουμε και οι δύο δυσλεξία.\nΤο «Ιφιγένεια εν Ουαλία» είναι η τέταρτη παραγωγή που κάνεις, μέσω της ομάδας Dream Theatre. Αλήθεια, δεν είναι οικονομικό ρίσκο τέτοιου είδους παραγωγές;\nΗ θεατρική ομάδα μου, το «Dream Theatre Productions», δημιουργήθηκε μέσα από την ανάγκη να επικοινωνεί την τέχνη του θεάτρου στις δύσκολες μέρες του σήμερα. Τα ρίσκα είναι όντως πολλά αλλά η αγάπη του κόσμου είναι τεράστια, η αγκαλιά που μας δίνει και έρχεται να μας δει, να μας στηρίξει, δεν περιγράφεται. Αυτό είναι που μου δίνει δύναμη και συνεχίζω να κάνω τις δικές μου παραγωγές και εδώ θέλω να πω ένα μεγάλο ευχαριστώ στον κόσμο για την απίστευτη αγάπη που παίρνω καθημερινά από αυτόν. Στόχος του «Dream Theatre Productions» είναι να προσφέρει καλλιτεχνικές στιγμές αγνής, εφήμερης αλήθειας και η ομάδα να χαράξει το δικό της στίγμα και τη δική της ταυτότητα.\nΓενικά, στην Κύπρο του 2019, μπορείς να βγάλεις χρήματα μέσα από την τέχνη;\nΜπαίνοντας σε αυτόν τον χώρο ήξερα πόσο άστατη και δύσκολη είναι αυτή η δουλειά σε ό,τι αφορά τα χρήματα, αλλά ποτέ μου δεν είχα φιλοδοξία να κάνω περιουσία μέσω αυτού του επαγγέλματος, δεν είχα αυτό τον στόχο. Η φιλοδοξία μου ήταν να δημιουργώ και να έχω συνεχή επαφή με την υποκριτική τέχνη σαφώς και τα πράγματα είναι πολύ δύσκολα, αλλά πότε ήταν εύκολα;\nΘα σε πάρω λίγο πίσω, στα 21 σου, μετά τις σπουδές σου, βρέθηκες σε μία από τις πιο πετυχημένες σειρές της κυπριακής τηλεόρασης, σε έναν θρυλικό, θα έλεγα, ρόλο. Ήταν σοκ για σένα η τόσο μεγάλη επιτυχία;\nΤελειώνοντας τις σπουδές μου είχα σκοπό να φύγω για Ελλάδα. Ακούω για μια ακρόαση στο θέατρο της ΕΘΑΛ και λέω να δοκιμάσω, αν με επιλέξουν, καλώς, θα είναι μια εμπειρία και υλικό για τη δουλειά μου, αν όχι, θα φύγω για Αθήνα, είπα. Τελικά με επέλεξαν και μου πρότειναν για ένα χρόνο συμβόλαιο, έτσι πιάνω δουλειά στο θέατρο και από τότε είμαι σε συνεχή απασχόληση τόσο στο θέατρο όσο και στην τηλεόραση. Μετά από ένα χρόνο, έρχεται η πρόταση από τον Γιώργο Τσιάκκα και, παράλληλα, είμαι στην τηλεόραση και στο θέατρο Σκάλα. Δεν είχα συνειδητοποιήσει το μέγεθος της επιτυχίας που μας χτύπησε την πόρτα. Ήταν κάτι πρωτόγνωρο για μένα. Τώρα, όσον αφορά την αναγνωρισιμότητα, δεν είναι τίποτα άλλο εκτός από το πώς το ερμηνεύει ο κανένας και πώς το δέχεται όλο αυτό. Εγώ προσωπικά δεν κάνω αυτή τη δουλειά για να με αναγνωρίσουν αλλά για να επικοινωνώ την τέχνη μου και να εκφράζω τη δημιουργικότητά μου, ως ανήσυχο πνεύμα που είμαι.\nΗ μετέπειτα πορεία σου και στο θέατρο αλλά και στην τηλεόραση είναι, αναμφίβολα, αξιοθαύμαστη. Ήταν για σένα στοίχημα να αποδείξεις ότι δεν είσαι πια το κορίτσι που πρωτογνωρίσαμε πριν 17 χρόνια;\nΔεν νιώθω να έχω να αποδείξω τίποτα και σε κανένα, εκτός από τον εαυτό μου. Αυτό που κάνω, προσπαθώ να μην επαναλαμβάνω τον εαυτό μου και να διεκδικώ τη διαφορετικότητα, να πηγαίνω εκεί που φοβάμαι. Φροντίζω να είμαι εκεί που επιθυμώ γιατί, αν δεν το κάνω αυτό, δεν με συγκινεί ό,τι και αν με πλησιάσει - αυτό ισχύει και στη ζωή μου. Μου αρέσει να τσαλακώνομαι ως ηθοποιός και να μην επαναπαύομαι στις ευκολίες μου. Αν αγαπάς αληθινά και βαθιά αυτό που κάνεις, παίρνεις τεράστια ανταμοιβή. Εξελίσσεσαι και προχωράς. Όταν δουλεύεις σαν μαθητής που είναι εκεί για να μάθει και όχι για να διδάξει, είσαι στον σωστό δρόμο και, αν είσαι αληθινός, ο δρόμος της αλήθειας δεν θα σε προδώσει ποτέ. Αυτόν ακολουθώ και αυτό θα συνεχίσω να κάνω.\nΣε όλα αυτά τα χρόνια, έχεις νιώσει ποτέ ανταγωνισμό;\nΟ ανταγωνισμός είναι καλά να υπάρχει για να μην επαναπαύεσαι. Να θέλεις να φτάσεις τον καλύτερό σου. Εγώ λόγω και της τελειομανίας που με διακατέχει ανταγωνίζομαι και χτυπώ πολύ τον εαυτό μου - να γίνομαι καλύτερη από ό,τι ήμουνα χθες και να είμαι σε μια συνεχή εξέλιξη.\nTo τραγούδι είναι μία μεγάλη αγάπη για σένα. Ενίοτε τα συνδυάζεις, αλλά πώς σε κέρδισε η υποκριτική αντ’ αυτού;\nΕυχαριστώ που μου κάνεις αυτή την ερώτηση γιατί δεν είναι λίγοι αυτοί που με ρωτούν το ίδιο πράγμα. Πριν σου απαντήσω να σου πω ότι όταν ήμουν μωρό τραγουδούσα μελωδίες, πριν καν μιλήσω. Έτσι ναι, το τραγούδι είναι μεγάλη αγάπη, όμως, όσον αφορά τι με κέρδισε, θέλω να πω ότι δεν ήταν θέμα επιλογής «ή το ένα ή το άλλο», διάλεξα και ακολούθησα ένα δρόμο που να μου προσφέρει όλα αυτά που αγαπώ και έχω ανάγκη να επικοινωνώ, όπως την υποκριτική, το τραγούδι, τον χορό, την έκφραση, την ερμηνεία. Δηλαδή, με μια λέξη, το θέατρο.\nΤην προσωπική σου ζωή πώς καταφέρνεις να την προφυλάσσεις τόσο καλά;\nΓιατί θέλω να μιλώ μέσα από την τέχνη μου και όχι μέσα από την προσωπική μου ζωή.\nΓενικά, είσαι σε μία καλή φάση;\nΕίμαι σε μια φάση ψαξίματος να γνωρίσω καλύτερα τη Μάρα, δοκιμάζω τα όριά μου και η διαδικασία αυτή μού βγάζει μια όμορφη και έντονη δημιουργικότητα.\nΣτην εποχή που ζούμε όπου το να τα παρατάς είναι πιο γενναίο από το να πολεμάς για κάτι, ο έρωτας και η αγάπη είναι η μόνη μας διέξοδος, αυτά που θα μας σώσουν. Ο έρωτας για μένα είναι… οξυγόνο.\nΦαντάζεσαι ποτέ τον εαυτό σου παντρεμένη με παιδιά;\nΤα φαντάζομαι όλα και τίποτα, είμαι άτομο των άκρων. Ο ίδιος μου ο εαυτός με εκπλήσσει.\nΝα μείνω στάσιμη και να σταματήσω να εξελίσσομαι.\nΆστατη! Κάποτε με φοβίζει το πόσο γρήγορα προχωρά και φεύγει και άλλες φορές είναι παιχνιδιάρικη έως μη υπαρκτή. Ο χρόνος τη δουλειά του και εγώ τη δική μου, αυτό προσπαθώ να υπενθυμίζω στον εαυτό μου.\nΠού βρίσκεις την ισορροπία σου και πού τη χάνεις;\nΣίγουρα το καταφύγιο της ισορροπίας μου είναι με διαφορά η θάλασσα και γενικότερα οι αποδράσεις μου στη φύση. Χάνω την ισορροπία μου στη βοή της μάζας και όπου τα νερά παραμένουν στάσιμα και επικρατούν η μονοτονία και η επανάληψη μοτίβων.\nΣτο σύντομο μέλλον, του χρόνου, όταν θα αλλάξει και η δεκαετία, θέλω να ετοιμάσω μια διαφορετική μουσικοθεατρική παράσταση αφιερωμένη στη γιαγιά μου με ευκαιρία τα 100 της χρόνια, τιμώντας την για όλα αυτά που μου δίδαξε. Που, τραγουδώντας μου, μού σύστησε παλιά τραγούδια, αθάνατα, που εγώ δεν είχα ιδέα για την ύπαρξή τους.\nΠοια ήταν η μεγαλύτερη συμβουλή που σου έδωσε η γιαγιά σου;\n«Μην αφήσεις ποτέ κάτι που αγαπάς αληθινά… Ό,τι αφήνεις, σε αφήνει και ό,τι παρατάς, σε παρατά».\nΜάρα Κωνσταντίνου | «Ιφιγένεια εν Ουαλία» | θέατρο


Πέθανε η «Βασίλισσα του Σασπένς», Μαίρη Χίγκινς Κλάρκ | naftemporiki.gr\nΚυριακή, 02 Φεβρουαρίου 2020 21:40\nΗ Μαίρη Χίγκινς Κλαρκ, συγγραφέας αστυνομικών θρίλερ που πρωταγωνιστούν στις λίστες των ευπώλητων εκδόσεων εδώ και δεκαετίες, πέθανε σε ηλικία 93 ετών.\nΓνωστή μεταξύ των φανατικών αναγνωστών της ως «η Βασίλισσα του Σασπένς», η Κλαρκ, μόνο στις ΗΠΑ, είχε πουλήσει πάνω από 100 εκατομμύρια αντίτυπα των βιβλίων της. Τα βιβλία της, πάνω από 50 σε αριθμό, έχουν μεταφραστεί σε 35 γλώσσες.\nΧαρακτηριστικό της δυναμικής της ήταν πως το πρώτο της βιβλίο, με τίτλο «Where are the Children?», μετρά 75 επανεκδόσεις. Δέκα από τα έργα της, μάλιστα, μεταφέρθηκαν στη μεγάλη και τη μικρή οθόνη.\nΓεννήθηκε στη Νέα Υόρκη το 1927 και σπούδασε Φιλοσοφία στο Πανεπιστήμιο Φόρνταμ. Για λίγο εργάστηκε ως αεροσυνοδός για την Pan Am, δουλειά που εγκατέλειψε για να παντρευτεί τον Γουόρεν Κλαρκ και να κάνει οικογένεια. Μαζί απέκτησαν πέντε παιδιά. Η ίδια είχε αρχίσει να γράφει διηγήματα και ραδιοφωνικά σενάρια προκειμένου να στηρίξει οικονομικά την οικογένειά της, καθώς έμεινε χήρα στην ηλικία των 35 ετών.\nΩστόσο, ο ατζέντης της σύντομα την έπεισε πως πρέπει να στρέψει την προσοχή της και την ενέργειά της στα μυθιστορήματα. Το 2000, ο εκδοτικός της Οίκος την αντάμειψε με ένα συμβόλαιο 64 εκατομμυρίων δολαρίων για τα επόμενα πέντε βιβλία της, κάτι που την ανέδειξε εκείνη την εποχή ως την πιο ακριβοπληρωμένη γυναίκα συγγραφέα στον κόσμο. «Κανείς δεν συνδέθηκε πιο απόλυτα με τους αναγνώστες του από τη Μέρι.\nΤους καταλάβαινε σαν να ήταν μέλη της οικογένειάς της. Ήταν πάντα απολύτως βέβαιη για το τι ήθελαν να διαβάσουν -κι ίσως καλύτερα τι δεν ήθελα να διαβάσουν- και παρόλα αυτά πάντα κατάφερνε να τους εκπλήσσει με κάθε βιβλίο της» αναφέρει ο εκδότης της, Μάικλ Κόρντα.\nΒΙΒΛΙΟ ΕΚΔΟΣΕΙΣ ΜΕΤΑΦΡΑΣΜΕΝΕΣ ΕΚΔΟΣΕΙΣ ΗΠΑ ΑΜΕΡΙΚΗ ΚΙΝΗΜΑΤΟΓΡΑΦΟΣ ΞΕΝΟΣ ΚΙΝΗΜΑΤΟΓΡΑΦΟΣ ΤΗΛΕΟΡΑΣΗ & ΨΥΧΑΓΩΓΙΑ ΤΗΛΕΟΡΑΣΗ / ΡΑΔΙΟΦΩΝΟ\nValSia: «…Όποια κερδίσει, θα γίνει το πιο λαμπρό αστέρι της Κυψέλης!...»


Κατερίνα Ροζάκου: Δεν υπάρχει «σωστός» ή «λάθος» εθελοντισμός | LiFO\nΜια διεξοδική συζήτηση για εθελοντισμό, αλληλεγγύη, ακτιβισμό και φιλανθρωπία, με αφορμή την έκδοση του πονήματος «Από Αγάπη κι Αλληλεγγύη» που εστιάζει στην εθελοντική εργασία με πρόσφυγες στην Αθήνα του πρώιμου 21ου αιώνα.\n6.9.2018 | 09:38\n"Σημασία έχει πως ο «άλλος», ο «ξένος» και η σχέση μαζί του αναδείχθηκε σε κορυφαίο ζήτημα τα τελευταία χρόνια". Φωτο: Πάρις Ταβιτιάν/LIFO\nΤι εικόνα παρουσιάζει το πεδίο της αλληλεγγύης στην Ελλάδα σήμερα αλλά και διεθνώς, πόσο έχει προσφέρει και ποιες κρίσιμες νέες προκλήσεις αντιμετωπίζει, ιδίως αναφορικά με το ευρισκόμενο σε έξαρση μεταναστευτικό/προσφυγικό; Τι παροτρύνει κάποιον-α να γίνει εθελοντής/αλληλέγγυος-α, πώς συνδιαλέγεται με τους ωφελούμενους και ειδικά τους μετανάστες/πρόσφυγες που αποτελούν σήμερα τους κατ' εξοχήν –αλλά όχι τους μόνους– αποδέκτες αυτής της στήριξης; Υπάρχει «σωστός» και «λάθος» εθελοντισμός, συμβιβάζεται το πολιτικό πρόταγμα με την κλασική φιλανθρωπία; Υπάρχει άραγε «πατρονάρισμα» σε κάποιες περιπτώσεις και πόσο πραγματικό αντίκρισμα έχει αυτό; Είναι αλληλέγγυοι και ωφελούμενοι δύο κόσμοι χωριστά ή υπόκεινται σε διαρκή αλληλεπίδραση; Πώς αντιλαμβάνονται το ρόλο τους οι ίδιοι οι αλληλέγγυοι εθελοντές, πόσο μπορεί να διαφέρει η θεωρία από την πράξη;\nΣε αυτά και άλλα επίκαιρα όσο και δύσκολα ερωτήματα εστιάζει το πόνημα της συνομιλήτριάς μου, χρησιμοποιώντας σαν «όχημα» τη σύγκριση μιας «θεσμικής» εθελοντικής οργάνωσης όπως ο Ελληνικός Ερυθρός Σταυρός και μιας κινηματικής προέλευσης όπως η Εθελοντική Εργασία Αθήνας που παρά τις μεγάλες διαφορές στη φιλοσοφία και τον τρόπο λειτουργίας τους βρέθηκαν να συγκλίνουν, εν μέρει, στα προφανή.\nΚάποιοι αλληλέγγυοι προσπαθούν ίσως πράγματι να «περιχαρακώσουν» ερμηνευτικά τη μεταναστευτική και προσφυγική πραγματικότητα με τρόπο ταιριαστό σε κάποια ιδεολογικά πιστεύω. Με τα χρόνια όμως παρατηρεί κανείς ότι και αλληλεπίδραση υπάρχει καθώς και αλλαγές στις συμπεριφορές και την αυτοσυνείδηση τόσο των αλληλέγγυων εθελοντών και ακτιβιστών, όσο και των ίδιων των μεταναστών και προσφύγων.\nΜεταδιδακτορική ερευνήτρια στο πανεπιστήμιο του Άμστερνταμ από το '14 με πολλή προσωπική τριβή στο αντικείμενό της, διδάσκει σήμερα εκεί Ανθρωπολογία της Μεσογείου και Ανθρωπολογικές Προσεγγίσεις της Ανθρωπιστικής Βοήθειας.\nΣτα επιστημονικά αλλά και πολιτικοκοινωνικά της ενδιαφέροντα είναι η Πολιτική Ανθρωπολογία, οι ΜΚΟ, η ανθρωπιστική βοήθεια, το κράτος, η γραφειοκρατία και η μετανάστευση. Έχει συνεπιμεληθεί με την Ελένη Γκαρά τον συλλογικό τόμο Ελληνικά Παράδοξα: Κοινωνία Πολιτών και Βία (εκδ. Αλεξάνδρεια 2013), ενώ υπό έκδοση στα αγγλικά, καταρχήν, είναι ένα ακόμα σχετικό βιβλίο της (Sovereignity Excess ή Πλεόνασμα Κυριαρχίας).\n— Πώς συνέλαβες την ιδέα για το βιβλίο αυτό;\nΒασίστηκε στην πανεπιστημιακή μου διατριβή την οποία ξεκίνησα μετά από ένα μεταπτυχιακό στην Αγγλία λίγο μετά το 2000, περίοδο οπότε αναδυόταν όλο αυτό το νέο τοπίο του εθελοντισμού και των ΜΚΟ στην Ελλάδα. Στην πορεία βέβαια άλλαξαν πολλά, επικεντρώθηκα στους μετανάστες και τους πρόσφυγες στους οποίους πλέον κατ' εξοχήν εστίαζε ο αλληλέγγυος εθελοντισμός, μια σχέση που εξακολουθεί να με απασχολεί ιδιαίτερα.\n— Πρόκειται βέβαια για ένα πεδίο πολύ ελπιδοφόρο, συχνά σωτήριο αλλά και αμφιλεγόμενο.\nΣήμερα έχουμε πράγματι φτάσει σε ένα σημείο που υπάρχει καχυποψία και απαξίωση πολλές φορές του ρόλου των ΜΚΟ. Το ενδιαφέρον τότε –λίγο πριν από την Ολυμπιάδα της Αθήνας– ήταν πώς ενώ στην Ελλάδα η κουλτούρα του εθελοντισμού θεωρούνταν αμελητέα –γι΄αυτό και όλη εκείνη η προβεβλημένη καμπάνια–, υπήρξε εντέλει «υπερπροσφορά» εθελοντών.\nΕμένα ωστόσο με απασχολούσε το γιατί θεωρούνταν πρόβλημα αυτό. Πώς δηλαδή οι λόγοι της υπανάπτυξης του εθελοντισμού ή της σχετιζόμενης με αυτόν «κοινωνίας των πολιτών» αντικατοπτρίζουν συγκεκριμένα οράματα για την ελληνική κοινωνία, πώς συνδέονται με το όραμα του εκσυγχρονισμού την εποχή εκείνη (και την αντίδραση σε αυτό μέσω της κίνησης του «Δεθελοντισμού») αλλά και τι σημαίνει η εμπειρία αυτή για τους ίδιους τους εθελοντές, πολλοί από τους οποίους τότε όπως και τώρα απαρνούνται τον όρο αυτό.\n— Βρήκα ενδιαφέρουσα τη σύγκριση ανάμεσα σε μια παραδοσιακή, «θεσμική» εθελοντική οργάνωση όπως ο Ελληνικός Ερυθρός Σταυρός (ΕΕΣ) και μια κινηματικής προέλευσης όπως η Εθελοντική Εργασία Αθήνας (ΕΕΑ).\nΟ ΕΕΣ είναι μια μεγάλη, ιστορική φιλανθρωπική οργάνωση που ιδρύθηκε με βασιλική πρωτοβουλία το 1877, «παράρτημα» του παγκόσμιου εθελοντικού κινήματος που εμπνεύστηκε ο Ελβετός επιχειρηματίας Ερρίκος Ντινάν. Την εποχή της έρευνάς μου αριθμούσε κάπου 600 εργαζόμενους και 900 εθελοντές μόνο στο σώμα Κοινωνικής Πρόνοιας.\nΗ ΕΑΑ πάλι ήταν κομμάτι ενός ευρύτερου δικτύου οργανώσεων αριστερής προέλευσης με την ευρεία έννοια, κάτι σαν πρώιμοι αλληλέγγυοι σε μια εποχή που ο όρος αυτός δεν ήταν σε ευρεία χρήση. Ιδρυτές και «στελέχη» διέπονταν από μια αρκετά διαφορετική φιλοσοφία συγκριτικά με τον ΕΕΣ: οριζόντια οργάνωση αντί ιεραρχικής, συλλογικές διαδικασίες αντί «κατευθυντήριες γραμμές», όσμωση με τους «ωφελούμενους» και παρακίνησή τους να συμμετέχουν σε αυτό που γίνεται αντί να στέκουν παθητικοί αποδέκτες, πολιτικό πρόταγμα έναντι μιας αυστηρής ουδετερότητας κ.λπ.\nΤο τι θα φάνε, πού θα κοιμηθούν, πώς θα αποκτήσουν περίθαλψη οι μετανάστες θεωρούνταν πρόβλημα πολιτικό, όχι φιλανθρωπίας ή συμπόνιας. Βέβαια, συγκριτικά με τον ΕΕΣ, το πλαίσιο της ΕΑΑ έμοιαζε χαοτικό. Δεν ήξερες ποιοι είναι οι εθελοντές εφόσον και τα μέλη δεν ήταν σταθερά, τι πρόγραμμα έχουν, πώς λειτουργούν κ.λπ., η μελέτη της εντούτοις παρουσίαζε μεγαλύτερο ενδιαφέρον καθώς κιόλας σχετίζεται με πολλές ομοειδείς οργανώσεις σήμερα στην Ελλάδα.\nΕγώ βλέπω μάλλον μια προσπάθεια ελέγχου, συκοφάντησης και ποινικοποίησης του πεδίου του εθελοντισμού και της αλληλεγγύης από φορείς κρατικούς είτε υπερκρατικούς. Αφενός δηλαδή τους χρειάζονται για να καλύψουν κάποια κενά, αφετέρου δεν θέλουν οι αλληλέγγυοι να δρουν «ανεξέλεγκτα». Φωτο: Πάρις Ταβιτιάν/LIFO\n— Οι αλληλέγγυες οργανώσεις και ΜΚΟ πλήθυναν πράγματι εντυπωσιακά με αφορμή την προσφυγική κρίση, ο χώρος όμως αυτός δέχεται τελευταία αρκετές επικρίσεις για τις δραστηριότητες και τον τρόπο λειτουργίας κάποιων τουλάχιστον εξ αυτών.\nΕγώ βλέπω μάλλον μια προσπάθεια ελέγχου, συκοφάντησης και ποινικοποίησης του πεδίου του εθελοντισμού και της αλληλεγγύης από φορείς κρατικούς είτε υπερκρατικούς. Αφενός δηλαδή τους χρειάζονται για να καλύψουν κάποια κενά, αφετέρου δεν θέλουν οι αλληλέγγυοι να δρουν «ανεξέλεγκτα». Ενώ λοιπόν αρχικά υπήρξε μια συχνά απρόθυμη είτε αμήχανη συνεργασία, αυτό τώρα πια επιχειρείται να μπει σε κάποια συγκεκριμένα «καλούπια» και ρυθμίσεις, η σχέση εξελίσσεται σε συγκρουσιακή.\nΠολλές τέτοιες οργανώσεις, όπως βλέπουμε και στα νησιά που φιλοξενούν πρόσφυγες, αρνούνται π.χ. να καταγραφούν. Οπωσδήποτε υπάρχει κι ένας βαθμός διαφθοράς, διακινούνται πια πολλά χρήματα σε αυτό το πεδίο (ευρωπαϊκά κονδύλια, δωρεές κ.λπ.), η δε διαχείρισή τους δεν είναι πάντα διαφανής ούτε καν από τους επίσημους φορείς.\n— Αντικείμενο συζήτησης έχει γίνει και το κατά πόσο «χρησιμοποιούνται» κάποιες φορές ακούσια ή εκούσια μετανάστες και πρόσφυγες για ίδιους σκοπούς, πολιτικούς ή άλλους.\nΝαι, υπάρχει αυτή η κριτική, ήδη από την εποχή της απεργίας πείνας 300 μεταναστών στη Νομική και την Υπατία το '11. Δεν αφορά μόνο την Ελλάδα, ούτε είναι πάντα αβάσιμη. Διαφωνώ, εντούτοις, ότι οι μετανάστες και οι πρόσφυγες καθαυτοί είναι άβουλα «πιόνια» υστερόβουλων υποστηρικτών. Σημασία έχει πως ο «άλλος», ο «ξένος» και η σχέση μαζί του αναδείχθηκε σε κορυφαίο ζήτημα τα τελευταία χρόνια.\nΗ διακριτή γραμμή που χωρίζει την αλληλεγγύη από την ξενοφοβία και τον ρατσισμό αρχίζει να γίνεται κατ' εξοχήν αφορμή πολιτικής συνειδητοποίησης και ακτιβισμού μετά τη δεκαετία του '80 στην Ευρώπη και μετά τη δεκαετία του '90 στην Ελλάδα με την έκρηξη του μεταναστευτικού/προσφυγικού, αναδεικνύοντας νέα πολιτικά υποκείμενα. Στον αντίποδα βρίσκεται ο νέος εθνικισμός και η ξενοφοβία που παρουσιάζουν ανησυχητική άνοδο την ίδια περίοδο.\n— Σε ποιο βαθμό όμως το όραμα της προσφοράς και της αλληλεγγύης, όσο ανιδιοτελές, ταυτίζεται πάντοτε με τις πραγματικές ανάγκες των ίδιων των υποκειμένων;\nΚάποιοι αλληλέγγυοι προσπαθούν ίσως πράγματι να «περιχαρακώσουν» ερμηνευτικά τη μεταναστευτική και προσφυγική πραγματικότητα με τρόπο ταιριαστό σε κάποια ιδεολογικά πιστεύω.\nΗ ΜΚΟ Open Arms σταματά τις διασώσεις μεταναστών και προσφύγων ανοικτά της Λιβύης\nΜε τα χρόνια όμως παρατηρεί κανείς ότι και αλληλεπίδραση υπάρχει καθώς και αλλαγές στις συμπεριφορές και την αυτοσυνείδηση τόσο των αλληλέγγυων εθελοντών και ακτιβιστών, όσο και των ίδιων των μεταναστών και προσφύγων – λογικό εφόσον και η κοινωνία γύρω τους άλλαζε γοργά, με την κρίση να επιταχύνει τις εξελίξεις θέτοντας νέες προκλήσεις. Πρόκειται δηλαδή περισσότερο για μια διαπραγμάτευση, μια συνδιαμόρφωση παρά για μία «κατευθυνόμενη» προσπάθεια καθοδήγησης.\n— Ενδιαφέρον είναι και το σημείο που θίγεις την έννοια της προσφοράς και του δώρου.\nΝαι, οι πρώτοι αλληλέγγυοι όπως της ΕΑΑ είχαν π.χ. μεγάλο πρόβλημα με την προσφορά ή την αποδοχή δώρων από τους «ωφελούμενους» – πολλοί από τους τελευταίους κιόλας δεν τα καλοδέχονταν πάντα. Φοβούνταν που λες οι ακτιβιστές ότι έτσι θα «κυλούσαν» στη φιλανθρωπία.\nΑυτό με τα χρόνια και την καθημερινή τριβή άλλαξε, καθώς τέτοιες ανταλλαγές συνέβαλαν στην ανάπτυξη της κοινωνικότητας, την αλληλοκατανόηση και τη σύσφιξη σχέσεων. Μάλιστα και «θεσμικοί» εθελοντές όπως του ΕΕΣ υιοθέτησαν στην πορεία τέτοιες πρακτικές, τις οποίες ούτε οι δικοί τους κανονισμοί ενέκριναν.\n— Παρά πάντως κάποιες «γκρίνιες», το αλληλέγγυο τοπίο στην Ελλάδα μοιάζει εν γένει ελπιδοφόρο.\nΈχω πράγματι εντυπωσιαστεί με το πόσο έχει πλέον διευρυνθεί εν γένει το μάλλον περιθωριακό, κάποτε, πεδίο της αλληλεγγύης, «αγκαλιάζοντας» ευρύτερα στρώματα της ελληνικής κοινωνίας. Πλήθυναν τόσο οι εθελοντές/αλληλέγγυοι όσο και οι αποδέκτες αυτής της βοήθειας.\nΔεν είναι μόνο πρόσφυγες ή κοινωνικά περιθωριοποιημένα άτομα (άστεγοι, χρήστες κ.ά.) αλλά επίσης άνθρωποι που ανήκαν στα μεσαία στρώματα και με την κρίση είδαν τη ζωή τους να επιδεινώνεται ραγδαία. Το πρόβλημα δεν έχει φυσικά λυθεί, η όξυνση των κοινωνικών ανισοτήτων και η φτωχοποίηση δυσκολεύουν τη ζωή ντόπιων και νεοφερμένων στην Ελλάδα και όχι μόνο, όλο αυτό όμως που συμβαίνει είναι σίγουρα θετικό. Διαψεύδει επίσης το θεώρημα ότι τάχα οι Έλληνες δεν έχουμε κοινωνική συνείδηση!\n— Ταυτόχρονα ωστόσο βλέπουμε επίσης μια έξαρση ενός κυνικού, ακραίου ατομικισμού...\nΑναπόφευκτα συμβαίνει κι αυτό όπως σε όλες τις μεγάλες κρίσεις. Ταυτόχρονα όμως έχει δημιουργηθεί πλέον ένα γόνιμο έδαφος για μια πιο συλλογική κατασκευή του εαυτού, μια πιο συμπεριληπτική κατανόηση των πραγμάτων.\nΗ καθημερινή τριβή σε κάνει να αναθεωρείς πράγματα. Παρότι μερικές φορές εθελοντές, αλληλέγγυοι ακτιβιστές και φιλάνθρωποι προσπαθούμε να μεταχειριστούμε τους μετανάστες σαν παιδιά, διαπιστώνουμε ότι αυτό δεν λειτουργεί. Φωτο: Πάρις Ταβιτιάν/LIFO\n— Πώς αντιμετωπίζει κανείς τη φιλανθρωπία όταν οι ίδιοι οι αποδέκτες της την επιθυμούν και πώς ξεχωρίζει από την «καθαρή» αλληλεγγύη;\nΕίναι αυτό που λέγαμε πριν και σημειώνω στο βιβλίο, ότι δηλαδή και για τους ίδιους τους εθελοντές τα όρια αυτά είναι δυσδιάκριτα πλέον – οι έννοιες της «καθαρής» με πολιτικούς όρους αλληλεγγύης και της «απλής» φιλανθρωπίας αποδεικνύονται στην πράξη πολύ ρευστές. Η ΕΑΑ π.χ. όπως και πολλές άλλες ομοειδείς οργανώσεις αποδείχθηκαν από τις πλέον «φιλάνθρωπες» με την παραδοσιακή έννοια της υλικής προσφοράς (ρούχα, τρόφιμα, φάρμακα κ.λπ.) κι ας μην ήταν καθόλου αυτή η επιδίωξή τους!\nΔεν πιστεύω οπότε ότι μπορεί να υπάρξει μια ξεκάθαρη αξιολογική διάκριση αυτών των εννοιών που εξακολουθούν να είναι προβληματικές και για τα ίδια τα υποκείμενα που τις χρησιμοποιούν. Ένας φιλάνθρωπος του 19ου αιώνα π.χ. δεν θα είχε κανένα πρόβλημα να τον αποκαλέσεις έτσι, ένας σύγχρονος αλληλέγγυος μπορεί να μη δέχεται καν τον χαρακτηρισμό του εθελοντή κι έχει ενδιαφέρον η αναζήτηση νέων όρων. Δεν είναι καν καινούργια ξέρεις αυτή η συζήτηση, έχει πίσω της βιβλιογραφία δεκαετιών!\n— Υπάρχει τελικά «σωστός» και «λάθος» εθελοντισμός;\nΟι διαφορές σκεπτικού είναι τέτοιες ώστε μια εθελόντρια του ΕΕΣ από εκείνες που γνώρισα δεν θα μπορούσε π.χ. να ήταν ποτέ μέλος της ΕΑΑ και αντιστρόφως, θεωρούν ότι κάνουν πολύ διαφορετικά πράγματα κι ας μοιάζουν παρόμοια στον ωφελούμενο ή έναν τρίτο παρατηρητή.\nΣτην πορεία, εντούτοις, αλληλέγγυοι της δεύτερης κατηγορίας βρέθηκαν να απασχολούνται επαγγελματικά σε «συμβατικές» εθελοντικές οργανώσεις. Συχνά αμφότεροι αναρωτιούνται ποια ακριβώς εσωτερική παρόρμηση τους έσπρωξε στον δρόμο της προσφοράς και του δοσίματος. Για μένα οπότε όχι, δεν υπάρχει σωστός ή λάθος εθελοντισμός κι αυτό ακριβώς απαντούσα σε εθελοντές που με τη σειρά τους ρωτούσαν πώς εννοώ εγώ τον «γνήσιο» εθελοντισμό.\n— Ποιος αποδεικνύεται λες πιο αποτελεσματικός στην πράξη, ο συμβατικός ή ο κινηματικός εθελοντισμός;\nΤο επαγγελματικό μοντέλο του ΕΕΣ σίγουρα αποδίδει, όμως κατά κάποιο παράδοξο ίσως τρόπο και το μοντέλο της ΕΑΑ που ακολουθούν πολλές ομοειδείς οργανώσεις έχει επίσης αποδειχθεί πολύ αποτελεσματικό. Αν πριν μια δεκαετία μόλις 700 αιτούντες άσυλο φιλοξενούνταν στους ελάχιστους τότε χώρους υποδοχής στην Ελλάδα ενώ σήμερα είναι αρκετές χιλιάδες, πολλοί από τους οποίους μάλιστα διαμένουν σε αλληλέγγυες δομές φιλοξενίας, καταλαβαίνει κανείς ότι η δουλειά τους έχει τεράστιο αντίκρισμα.\nΕίναι νομίζω φανερό ότι το αλληλέγγυο κίνημα βρίσκεται σε μια κρίσιμη καμπή εξαιτίας και της προϊούσας ποινικοποίησης αλλά και της αλλαγής της ευρωπαϊκής πολιτικής που εγκλώβισε πολλούς ανθρώπους στις μεθορίους της ΕΕ όπως είναι τα νησιά του Ανατολικού Αιγαίου. Η προσφυγική πραγματικότητα έγινε πιο σκληρή, πιο άκαμπτη.\n— Πόσο αντίκρισμα έχουν η αυτοδιαχείριση και οι συμμετοχικές πρακτικές που ενθαρρύνουν οι ακτιβιστές;\nΕξαρτάται. Δεν μπορείς ξέρεις να αυτοοργανώσεις τον άλλο με το ζόρι, ακυρώνεις την ίδια σου την πρόθεση! Σκοπός εξάλλου της συντριπτικής πλειοψηφίας είναι να συνεχίσουν με κάθε τρόπο το ταξίδι τους, λίγο τους μέλλουν οι προσωρινοί χώροι φιλοξενίας.\nΥπήρξαν και υπάρχουν ωστόσο αρκετοί μετανάστες και πρόσφυγες που αυτοβούλως έγιναν με τη σειρά τους εθελοντές, όπως συνέβη με τους περισσότερους διερμηνείς ας πούμε. Έχουν πάντως γίνει πολλά βήματα προόδου στο πεδίο της αλληλεγγύης στην Ελλάδα, ενδιαφέρον παρουσιάζει δε και το ότι η προσφυγική κρίση έκανε τη χώρα διεθνή πόλο έλξης ακτιβιστών οι οποίοι προσκόμισαν νέες αντιλήψεις και τρόπους οργάνωσης, μολονότι η οπτική ορισμένων υπήρξε κάπως αποικιοκρατική.\n— Η ουσιαστική αλληλεπίδραση είναι σίγουρα ένα από τα ζητούμενα.\nΑκριβώς και η καθημερινή τριβή σε κάνει να αναθεωρείς, να ξανασέφτεσαι πράγματα. Παρότι μερικές φορές εθελοντές, αλληλέγγυοι ακτιβιστές και φιλάνθρωποι προσπαθούμε να μεταχειριστούμε τους μετανάστες σαν παιδιά, διαπιστώνουμε ότι αυτό δεν λειτουργεί. Πάντα υπάρχει αρχικά η επιφύλαξη, η αμφισβήτηση του ποιος είσαι, τι κάνεις και γιατί, από τον διασώστη που θα αντικρίσουν να τους γνέφει στην ακτή μέχρι τον υπεύθυνο κάποιας υποδομής. Θέλει δουλειά η πραγματική προσέγγιση. Δεν μιλάμε ωστόσο πια για δύο ξεχωριστές κατηγορίες τον εθελοντή/αλληλέγγυο και τον ωφελούμενο, υπάρχουν πλέον πολλοί αλληλέγγυοι πρώην ή και νυν μετανάστες και πρόσφυγες καθώς και συλλογικότητες αυτού του είδους.\nΟι ίδιοι οι αλληλέγγυοι προσπαθούν να βρουν τη θέση τους σε ένα διαρκώς μεταβαλλόμενο πεδίο, βρίσκονται να συνεργάζονται με κρατικούς και άλλους φορείς όπως η Ύπατη Αρμοστεία του ΟΗΕ, να διαχειρίζονται χρήματα που δεν περίμεναν ποτέ, να αναλαμβάνουν ρόλους που επίσης δεν φαντάζονταν. Το πεδίο του αλληλέγγυου εθελοντισμού είναι ρευστό και αναπροσδιορίζεται διαρκώς.\n— Η εικόνα που έχεις σήμερα, μια δεκαετία αφότου ξεκίνησες την έρευνά σου;\nΕίναι νομίζω φανερό ότι το αλληλέγγυο κίνημα βρίσκεται σε μια κρίσιμη καμπή εξαιτίας και της προϊούσας ποινικοποίησης αλλά και της αλλαγής της ευρωπαϊκής πολιτικής που εγκλώβισε πολλούς ανθρώπους στις μεθορίους της ΕΕ όπως είναι τα νησιά του Ανατολικού Αιγαίου. Η προσφυγική πραγματικότητα έγινε πιο σκληρή, πιο άκαμπτη. Η διαρκής μετακίνηση πληθυσμών είναι ωστόσο ένα φαινόμενο παλιό όσο ο άνθρωπος.\nΠαρατηρώντας τις διεθνείς εξελίξεις –ανατροπές καθεστώτων, πόλεμοι, κλιματική αλλαγή κ.λπ.– καταλαβαίνεις ότι αυτό που συνέβη το '15 και πιο πριν ήταν μόνο η αρχή. Θα υπάρξουν περισσότερες τέτοιες κρίσεις όσο συντηρούνται οι αιτίες και οι πολιτικές που τις δημιουργούν. Τα σύνορα οπότε δεν μπορούν να κλείσουν εντελώς ποτέ. Μπορεί η διέλευσή τους να ακριβύνει ανεβάζοντας τα κέρδη των διακινητών, να αυξηθεί ο βαθμός δυσκολίας και το κόστος σε ανθρώπινες ζωές, όμως ο απελπισμένος δεν θα κάνει πίσω, θα βρει τρόπους.\n— Με αφορμή τα πρόσφατα επεισόδια σε Μόρια και Μαλακάσα αλλά και το ρεπορτάζ του BBC που παρουσίαζε την πρώτη σαν το αθλιότερο στρατόπεδο προσφύγων στον κόσμο, τι πιστεύεις ότι φταίει για την απαράδεκτη κατάσταση σε πολλά hot spots παρά και τα κονδύλια που διατίθενται;\nΑυτό είναι και ένα από τα θέματα του επόμενου βιβλίου μου! Η κατάσταση «άναρχης τάξης», δηλαδή ο εγκλεισμός και η άσκηση ελέγχου μέσω παρατυπιών που επικρατεί στη Μόρια ειδικά, είναι εν μέρει αποτέλεσμα αμφιθυμίας και σύγκρουσης για το αν θα μετατραπεί επισήμως σε κλειστό κέντρο κράτησης/διαλογής της ΕΕ. Πρόκειται για μια γενικότερη ευρωπαϊκή πολιτική με ανθρωπιστικό μανδύα, με τραγικές συνέπειες για μετανάστες/πρόσφυγες αλλά και για τις κοινωνίες υποδοχής.\nΔεν ξέρω οπότε πραγματικά αν είναι «χειρότερο» να συνεχίσουν να ζουν οι άνθρωποι εκεί σε τέτοιες συνθήκες ή να γίνει η Λέσβος ένα ευρωπαϊκό Manus island (το αυστραλιανό αντίστοιχο), κάτι για το οποίο υπάρχει στενό «μαρκάρισμα» χρόνια τώρα. Το θέμα όμως δεν είναι τεχνοκρατικό ούτε καλύτερου μάνατζμεντ ώστε να τους «χρυσώσουμε» το κλουβί, είναι πρωτίστως πολιτικό. Όσο για το ρεπορτάζ του BBC, η Μόρια δεν είναι υποτίθεται προσβάσιμη σε ερευνητές και δημοσιογράφους αλλά τα τηλεοπτικά συνεργεία μπαινοβγαίνουν, το να «αποκαλύπτονται» λοιπόν τώρα πράγματα γνωστά από χρόνια και φυσικά κατακριτέα εξυπηρετεί πιθανόν άλλους σκοπούς.\nΕξάρθρωση μεγάλου κυκλώματος διακίνησης μεταναστών-Εμπλέκονται 30 μέλη ΜΚΟ\nΑθωώθηκαν τα μέλη των ξένων ΜΚΟ για μεταφορά μεταναστών στην Ελλάδα\nΤρομοκρατική επίθεση η δολοφονία του βουλευτή του Μπόρις Τζόνσον\nΔιεθνή Η ΜΚΟ Open Arms σταματά τις διασώσεις μεταναστών και προσφύγων ανοικτά της Λιβύης\nΚαταγγέλλοντας «την ποινικοποίηση των ΜΚΟ» στην κεντρική Μεσόγειο.\nΕλλάδα Εξάρθρωση μεγάλου κυκλώματος διακίνησης μεταναστών-Εμπλέκονται 30 μέλη ΜΚΟ\nΣε Λέσβο και Σάμο\nΕλλάδα Αθωώθηκαν τα μέλη των ξένων ΜΚΟ για μεταφορά μεταναστών στην Ελλάδα\nΤο δικαστήριο έκρινε ότι οι πέντε δεν τέλεσαν τις πράξεις οι οποίες τους αποδίδονταν και διέταξε την επιστροφή των εγγυήσεων που είχαν επιβληθεί\n6.9.2018 | 02:08\nΚάποιες απορίες ατάκτως ερριμμένες και κάνα δυο παρατηρήσεις.Ο εθελοντισμός αφορά μόνο πρόσφυγες και μετανάστες; Δεν ειπώθηκε και δεν ρωτήθηκε τίποτα για τον εθελοντισμό μέσα στο κοινωνικό δίκτυο των υφιστάμενων κατοίκων της ελληνικής επικράτειας, ιθαγενών ή μη: πολιτιστικές δράσεις, διοργάνωση συσσιτίων για αστέγους, αναξιοπαθείς και τοξικομανείς, δράσεις οικολογίας ή καθαριότητας κτλ κτλ.Δεν ειπώθηκε τίποτα για τον εθελοντισμό έτσι όπως όπως αυτός υπάρχει προ αμνημονεύτων ετών και βάλε εντός των κόλπων της εκκλησίας, η οποία φροντίζει για ανάπηρους, γέροντες, πεινασμένους, αποφυλακισμένους, πολυτέκνους κτλ κτλ.Ο μόνος εθελοντισμός που συζητήθηκε ήταν αυτός των διεθνών (με ολίγη από ΕΕΣ) που με λεφτά της Ευρωπαϊκής Ένωσης, δηλαδή του πλεονάσματος φόρων του Γερμανού και του Δανού, φροντίζει όσο μπορεί τους μετανάστες και τους πρόσφυγες, βάζοντάς τους μάλιστα στο ίδιο σακούλι. Για όσους δεν το ξέρουν όλες οι ΜΚΟ στην Ελλάδα ζουν βασικά από χρηματοδοτήσεις της ΕΕ. Εξαιρέσεις κάποιες ελάχιστες που ζουν εκμεταλλευόμενες ίδιους πόρους (ενοίκια κτλ) ή δωρεές (πχ Χαμόγελο του Παιδιού).Τέλος, για τις ΜΚΟ σαν νομικά μορφώματα πότε θα μιλήσουμε όξω από τα δόντια; Φορολογούνται; Με τι συντελεστή; Υπάρχει διαφάνεια στους σκοπούς ή στη χρηματοδότησή τους; Υπάρχουν τριγωνικές συναλλαγές μεταξύ ΜΚΟ; Η πλειοψηφία αυτών λειτουργεί υπό την μορφή της αστικής εταιρείας που είναι ό,τι πιο αδιάφανο υπάρχει.Κάθε ερώτηση περί ελέγχου πάει περίπατο αν είναι να μιλήσουμε για "τα παιδιά με τα μαλλιά και με τα μαύρα ρούχα". Αν βάλεις δίπλα και πρόσφυγες/μετανάστες έφτιαξες ένα νομικό και φορολογικό άσυλο που κανείς δεν πρέπει να ακουμπήσει.


Aπολαυστικές εικόνες! Ο Ρίτσαρντ Γκιρ στα γυρίσματα της νέας του ταινίας - BORO από την ΑΝΝΑ ΔΡΟΥΖΑ - boro.gr\nΑρχική / More / Celebrity news / Aπολαυστικές εικόνες! Ο Ρίτσαρντ Γκιρ στα γυρίσματα της νέας του ταινίας\nAπολαυστικές εικόνες! Ο Ρίτσαρντ Γκιρ στα γυρίσματα της νέας του ταινίας\nΟκτώβριος 22, 2013\tCelebrity news\nΟ 64χρονος ηθοποιός πριν από ένα μήνα χώρισε με την επί 11 χρόνια σύζυγό του, την 52χρονη ηθοποιό Carey Lowell, γιατί, σύμφωνα με τα δημοσιεύματα, εκείνος ήθελε να ζει σύμφωνα με τις αρχές του Βουδισμού\nΣτα γυρίσματα της νέας του ταινίας «Franny» στη Φιλαδέλφεια βρίσκεται αυτόν τον καιρό ο Richard Gere, ο οποίος, όπως βλέπουμε και στις φωτογραφίες, είναι στην κυριολεξία αγνώριστος.\nΟ 64χρονος ηθοποιός πριν από ένα μήνα χώρισε με την επί 11 χρόνια σύζυγό του, την 52χρονη ηθοποιό Carey Lowell, γιατί, σύμφωνα με τα δημοσιεύματα, εκείνος ήθελε να ζει με μυστικότητα, σύμφωνα με τις αρχές του Βουδισμού, ενώ σε εκείνη άρεσε η κοσμική ζωή και οι παρέες.\nΑυτό είναι το δεύτερο διαζύγιο για τον χολιγουντιανό αστέρα, ο οποίος ήταν στο παρελθόν παντρεμένος με το μοντέλο Cindy Crawford, και το τρίτο για τη Lowell, η οποία ήταν παντρεμένη με τον φωτογράφο John Stember και τον ηθοποιό Griffin Dunne.


Παιχνίδι εικονικής πραγματικότητας – Μικροί Χάκερ\nΣκεφτήκαμε να κατασκευάσουμε ένα παιχνίδι εικονικής πραγματικότητας. Όπου θα φοράς γάντια και θα προσπαθείς να χτυπήσεις τους κύβους που εμφανίζονται ξαφνικά. Κάθε φορά που θα χτυπάς έναν κύβο θα παίρνεις έναν πόντο, άμα σου ξεφύγει κάποιος κύβος θα σου μειώνονται 2 πόντοι. Το παιχνίδι θα εξακολουθεί να συνεχίζει αλλά θα πηγαίνει πιο γρήγορα.\nΈλενα Τσάφκα και Δέσποινα Πετρίδου.\nBy tsafkaelen 13 Σχόλια\n14 Νοεμβρίου 2018 at 19:26 Συνδεθείτε για να απαντήσετε\nΩραίο άλλα θα ήταν ακόμα καλύτερο άμα φορούσαμε και μάσκα VR και να υπήρχαν διάφορα είδη κύβων και κάποια να σου δίνουν περισσότερα και κάποια λιγότερα\n14 Νοεμβρίου 2018 at 19:57 Συνδεθείτε για να απαντήσετε\n14 Νοεμβρίου 2018 at 22:25 Συνδεθείτε για να απαντήσετε\nΚαλό αλλά θα μπορούσατε να βάλετε και να μπορείς να παίρνεις και πόντους π.χ. να φοράς και κάτι στα πόδια και να μπορείς να περπατάς και να κοιτάς τους κύβος για να μπορέις να παίρνεις περισσότερους πόντους και επισης να φοράς μάσκα VR\n20 Νοεμβρίου 2018 at 22:35 Συνδεθείτε για να απαντήσετε\nΜου αρέσει πάρα πολύ η ιδέα σας. Από την προηγούμενη Τετάρτη ψάχνω συνέχεια τρόπους και εφαρμογές τις οποίες θα μπορούσαμε να κάνουμε.\nΜια παραλλαγή της ιδέας σας που θα μπορούσαμε να κάνουμε είναι να μπορούμε να «πετάμε» εικονικά πάνω από τον κόσμο. Να φοράμε γυαλιά VR και ανάλογα με το πως κουνάμε τα χέρια μας και το σώμα μας να πετάμε χρησιμοποιώντας το Google earth.\n5 Δεκεμβρίου 2018 at 19:48 Συνδεθείτε για να απαντήσετε\nΘελω να δουλεψω εδω.\n5 Δεκεμβρίου 2018 at 19:49 Συνδεθείτε για να απαντήσετε\nΘελω να συμμετέχω και εγω και η Δέσποινα…?\n5 Δεκεμβρίου 2018 at 19:50 Συνδεθείτε για να απαντήσετε\nαυτή είναι η τέταρτη μου επιλογή\n5 Δεκεμβρίου 2018 at 19:51 Συνδεθείτε για να απαντήσετε\nΘέλω να εργαστώ σε αυτή την ιδέα!\n5 Δεκεμβρίου 2018 at 19:52 Συνδεθείτε για να απαντήσετε\nΘα ήθελα να δουλέψω με αυτή την κατασκευή.\n5 Δεκεμβρίου 2018 at 19:54 Συνδεθείτε για να απαντήσετε\nΠολύ καλή ιδέα θα ήθελα να δουλέψω πάνω σε αυτή.\n5 Δεκεμβρίου 2018 at 20:01 Συνδεθείτε για να απαντήσετε\nΘέλω να δουλέψω εδώ.\n7 Δεκεμβρίου 2018 at 00:14 Συνδεθείτε για να απαντήσετε\nΘέλω να δουλέψω εδω\nΌλα τα παραγόμενα του ομίλου μας διατίθονται ελεύθερα υπό την άδεια GNU General Public License v3.0\n3d printing app inventor arduino buzzer dc motor flame sensor garbage garden ir sensor l293d laser led light sensor line follower magnetic sensor potentiometer Processing rain sensor servo motor soil moisture sensor solar panel sound sensor temperature sensor tinkercad ultrasound sensor water level sensor Wearables ΑΜΕΑ Αυτοάμυνα Δημογραφικό Εκπαίδευση Κομμωτική Υγεία Φεστιβάλ Φωτισμός ήχος αγροτική παραγωγή αυτόματο σπίτι αυτόνομα οχήματα ζωγραφική παιχνίδια περιβάλλον προστασία ζώων τρόφιμα χιόνι\nΣτυλιάδης Δημοσθένης στο Κινούμενη μπάλα από τον Αχιλλέα Παπαθανασίου\nΓιάννης Αρβανιτάκης στο Συνάντηση 8/5/2019\nΣτυλιάδης Δημοσθένης στο Συνάντηση 8/5/2019\nΓιάννης Αρβανιτάκης στο Αισθητήρες απόστασης υπερήχων\nΣτυλιαδης Δημοσθένης στο Αισθητήρες απόστασης υπερήχων


Καμμένος κατά Ντόρας. Τι λέει ο υπουργός στον Μητσοτάκη; - ArmyNow.net\nΑΡΧΙΚΗ Αμυνα Καμμένος κατά Ντόρας. Τι λέει ο υπουργός στον Μητσοτάκη;\nΚαμμένος κατά Ντόρας. Τι λέει ο υπουργός στον Μητσοτάκη;\nΟ Πάνος Καμμένος βάζει και τον Κυριάκο Μητσοτάκη στην κόντρα του με την Ντόρα Μπακογιάννη. Πως ξεκίνησε η νέα μονομαχία;\nΤο νέο επεισόδιο στην κόντρα Καμμένου – Μπακογιάννη έχει και μήνυμα στον Κυριάκο Μητσοτάκη.\nΗ κόντρα όπως είναι γνωστό ξεκίνησε όταν ο Πάνος Καμμένος διασταύρωσε τα βέλη του με τον γιό της Ντόρας Μπακογιάννη περιφερειάρχη Κώστα Μπακογιάννη.\nΗ κόντρα των δυο ανδρών είχε αφορμή την ρίψη στεφάνου με ελικόπτερο στα Ίμια και τον σχολιασμό που την ακολούθησε.\nΔΕΙΤΕ ΚΑΙ:Κόντρα Καμμένου – Μπακογιάννη με βαριές κουβέντες\nΤότε ο Πάνος Καμμένος ενέπλεξε και την Ντόρα Μπακογιάννη λέγοντας: «Ενημερώνουμε τον κύριο Περιφερειάρχη ότι η ρίψη στεφάνου έγινε στο ακριβές σημείο θυσίας των τριών ηρώων του Πολεμικού Ναυτικού στη θαλάσσια περιοχή των Ιμίων. Κατά τα άλλα, μπορεί να συνεννοηθεί με τη μητέρα του, που είχε αντίθετη άποψη για την απόδοση τιμών στο σημείο που θυσιάστηκαν οι τρεις ήρωες αξιωματικοί, που επιμένει για την περικοπή 350 εκατομμυρίων από τον προϋπολογισμό του Υπουργείου Εθνικής Άμυνας και βαρύνεται ως Υπουργός Εξωτερικών για την αντιμετώπιση της υπόθεσης δολοφονίας του Σμηναγού (Ι) Κωνσταντίνου Ηλιάκη».\nΟ Κώστας Μπακογιάννης όπως είναι γνωστό είχε απαντήσει λέγοντας: «Θέλω να ευχαρίστησω τον κ. Καμμένο που μου με τιμά με επίσημη απάντηση του Υπουργείου Εθνικής Αμύνης, έστω και αν αυτή συνοψίζεται στη φράση “….της μάνας σου” και δεν στέκεται στην ουσία. Είμαι σίγουρος ότι με αυτόν τον Υπουργό (και τις στολές του), τα σύνορα της Περιφέρειας Στερεάς Ελλάδας είναι ασφαλή. Το ίδιο εύχομαι και για τα σύνορα της χώρας. Άλλωστε εγώ, το μόνο που του ζήτησα, ήταν να…”προσγειωθεί”.»\nΣτην συνέχεια η Ντόρα Μπακογιάννη προκάλεσε την προσωπική της μονομαχία στην Βουλή καταθέτοντας ερώτηση με θέμα «Απουσία της Ελλάδας από τη συνάντηση Υπουργών Άμυνας Πορτογαλίας, Ισπανίας, Γαλλίας και Ιταλίας στις 6 Φεβρουαρίου 2017».\nΚαι η κόντρα συνεχίστηκε με νέα ερώτηση την οποία κατάθεσε η ΝΔ και την οποία ο Π. Καμμένος αποδίδει στην Ν. Μπακογιάννη αναφορικά με τις διαρροές περι θερμού επεισοδίου στην Κύπρο.\nΔιαρροές που όπως είναι γνωστό πρώτη άδειασε η Κύπρος.\nΑπαντώντας στην κίνηση της ΝΔ να καταθέσει αυτή την ερώτηση στο υπουργείο Εξωτερικών ο Πάνος Καμμένος ανέφερε:«Πρέπει επιτέλους ο κ. Μητσοτάκης να μαζέψει την κ. Μπακογιάννη. Παρότι την καθαίρεσε από τομεάρχη Εξωτερικών και Άμυνας της Νέας Δημοκρατίας, παρέσυρε το κόμμα της να καταθέσει επερώτηση, διαψεύσθηκε μέσα σε 20 ώρες με την άσκηση των Τούρκων ανοιχτά της Κύπρου και συνεχίζει τις επιθέσεις. Στερείται σοβαρότητας και ψυχραιμίας.«\nH απάντηση της Ντόρας Μπακογιάννη είναι βέβαιο πως θα έρθει σύντομα. Μέχρι τώρα πάντως έχει δηλώσει:\nΟ κ. Καμμένος θέτει σε κίνδυνο με τις δηλώσεις και τις διαρροές που κάνει τα εθνικά συμφέροντα της χώρας, για εκλογικούς λόγους.\n— Ντόρα Μπακογιάννη (@Dora_Bakoyannis) 4 Μαρτίου 2017\nΕίναι αυτονόητη η οργή της Λευκωσίας. Θέτουμε την τουριστική βιομηχανία της Κύπρου και τη δική μας σε κρίση με τέτοιες ρητορείες.\nΔΗΛΩΣΗ ΚΑΜΜΕΝΟΥ ΓΙΑ ΜΠΑΚΟΓΙΑΝΝΗ\nΚΑΜΜΕΝΟΣ ΚΑΤΑ ΜΠΑΚΟΓΙΑΝΝΗ\nΚΟΝΤΡΑ ΜΠΑΚΟΓΙΑΝΝΗ ΚΑΜΜΕΝΟΥ\nΠώς είδε ο τούρκικος Τύπος το θερμό επεισόδιο στο Αιγαίο – ΦΩΤΟ\nΚοτζιάς: Η Ελλάδα θα στηρίξει Κύπρο σε περίπτωση θερμού επεισοδίου\nΚουσκουβέλης: «Χαμηλός ο κίνδυνος θερμού επεισοδίου στο Αιγαίο»\nΑρχηγός ΓΕΑ: Κεραυνοί Βαΐτση στην τελετή παράδοσης – παραλαβής\nΝΔ: Ιδού τα γνήσια (και μη) έγγραφα\nΚΡΙΣΕΙΣ 2017: Πώς η κυβέρνηση εξέθεσε, και πάλι, την χώρα διεθνώς\nΑποψη January 16, 2017\nΑμυνα June 6, 2017\nΦαρμακονήσι: Απο που μαθαίνουν οι Γερμανοί για το Αιγαίο;\nΕιδησεις February 17, 2017


εωθινόν: ΣΥΝΕΝΤΕΥΞΗ ΤΥΠΟΥ ΤΟΥ ΔΙΟΙΚΗΤΗ ΤΟΥ ΝΟΣΟΚΟΜΕΙΟΥ ΔΡΑΜΑΣ κ. ΧΡΥΣΟΜΑΛΛΗ\nπου υπεγράφη μεταξύ του διοικητού και του υπουργού Υγείας και όλων των διοικητών των νοσοκομείων. Και κάθε μήνα, για την τήρηση αυτών των στόχων, αξιολογούμασταν».\nΤέλος, πριν περάσει στην ανάλυση των στοιχείων, ο κ. Χρυσομάλλης τόνισε ότι, «όλο το προσωπικό του νοσοκομείου, ιατρικό, νοσηλευτικό, διοικητικό κτλ., προσπάθησε να ανταποκριθεί στο να κάνει ένα νοσοκομείο πρότυπο, ώστε να μην μπορεί στα πλαίσια του ανοίγματος της συζήτησης περί της αναδιάταξης των νοσοκομείων, να το αγγίξει κανείς. Να είναι δηλαδή ένα νοσοκομείο που δεν έχει προβλήματα, που δεν είναι ακριβό, που παρέχει υψηλές υπηρεσίες υγείς, έτσι ώστε πολύ δύσκολα κάποιος να το αγγίξει. Παράλληλα να δώσουμε τη δυνατότητα και τα όπλα στα χέρια των τοπικών παραγόντων που θέλουν να υποστηρίξουν το νοσοκομείο, να μιλάνε για το νοσοκομείο Δράμας και να μην ντρέπονται και να μπορούν να το υποστηρίζουν.»\n«Είχα πει κάποτε όταν είχα αναλάβει τη διοίκηση, ότι το νοσοκομείο Δράμας θα κάνει πρωταθλητισμό. Και τα στοιχεία που δίνουμε στη δημοσιότητα, αποδεικνύουν αυτή την πραγματικότητα.» Να σημειώσουμε εδώ, ότι, όλα τα οικονομικά στοιχεία που αφορούν τον απολογισμό της διοίκησης του νοσοκομείου για το 2010 – 2011, είναι ήδη αναρτημένα στην ηλεκτρονική σελίδα του Υπουργείου Υγείας.\nΟικονομικά – λειτουργικά στοιχεία 2010-2011\nΤα στοιχεία που παραχώρησε στη δημοσιότητα ο διοικητής του νοσοκομείου Δράμας κ. Μιχάλης Χρυσομάλλης, αφορούν σε όλα τα οικονομικά και λειτουργικά επίπεδα του ιδρύματος.\nΜέτρα και πολιτικές, που κληθήκαμε να εφαρμόσουμε από το τέλος του 2010 και τα αποτελέσματά τους φάνηκαν σταδιακά μέσα στο 2011:\n- Μείωση των δαπανών του ΕΣΥ, ιδιαίτερα στα ιατρο-τεχνολογικά προϊόντα, με βάση στόχους (πχ αύξηση της χρήσης γενοσήμων φαρμάκων) και με την υποχρεωτική χρήση μηχανισμών και εργαλείων (πχ Παρατηρητήριο Τιμών).\n- Ειδικά για το φάρμακο, εφαρμογή μιας ολοκληρωμένης πολιτικής, που αφορά την τιμολόγηση, την ηλεκτρονική συνταγογράφηση και διακίνηση φαρμάκων εντός του Νοσοκομείου, συνταγογράφηση με βάση τη δραστική ουσία, λειτουργία της Νοσοκομειακής Επιτροπής Φαρμάκου, διενέργεια διαγωνισμών για την προμήθεια φαρμάκων σε κεντρικό, περιφερειακό και τοπικό επίπεδο.\n- Δημιουργία μηχανισμών ελέγχου (ESY.net, εφαρμογή διπλογραφικού συστήματος, Ισολογισμοί, τήρηση του Μητρώου Δεσμεύσεων, Πληροφοριακά Συστήματα (ΟΠΣΥ), μηνιαία και ετήσια αξιολόγηση του κάθε Νοσοκομείου, κα).\n- Υλοποίηση ειδικών πολιτικών και στόχων, που αφορούσαν τόσο την παροχή όσο και την ποιότητα των υπηρεσιών μας (υποχρεωτική υλοποίηση του ετησίου Προγράμματος Προμηθειών εντός προθεσμιών, λειτουργία Γραφείου Εξυπηρέτησης του Πολίτη, υποχρεωτικές κυλιόμενες ανά τρίμηνο έρευνες ικανοποίησης ασθενών, κα).\n- Εισαγωγή μεγάλου αριθμού Θεραπευτικών Πρωτοκόλλων και των Κλειστών Ενοποιημένων Νοσηλίων (ΚΕΝ, DRG) για την τιμολόγηση των υπηρεσιών μας και την ταχεία εκκαθάριση των απαιτήσεών μας από τα ασφαλιστικά ταμεία.\n- Επιτάχυνση των διαγωνισμών πρόσληψης νοσηλευτικού και ιατρικού προσωπικού.\n- Υλοποίηση του Προγράμματος ΕΣΠΑ για την ανανέωση του ιατρο-τεχνολογικού εξοπλισμού, τις κτηριακές βελτιώσεις και τη δημιουργία νέων τμημάτων.\n- Εφαρμογή του σχεδίου αναδιάταξης του ΕΣΥ, που για το Νοσοκομείο Δράμας περιελάμβανε τη διατήρηση της νομικής και διοικητικής του αυτοτέλειας, τη μείωση του αριθμού των αναπτυγμένων κλινών κατά 20 (από 263 σε 243) και τη συγχώνευση τμημάτων (πχ παθολογικών κλινικών).\n- Δημιουργία μονάδας ΟΚΑΝΑ εντός του χώρου του Νοσοκομείου\nΤα περισσότερα από τα παραπάνω αποτέλεσαν αντικείμενο Μνημονίου Συνεργασίας, που κληθήκαμε να υπογράψουμε με το ΥΥΚΑ στο τέλος του 2010 και ο έλεγχος για την πιστή εφαρμογή τους έγινε σε μηνιαία και ετήσια βάση από τις αρμόδιες υπηρεσίες της 4ης ΥΠΕ και του Υπουργείου.\nΥλικά 4 κατηγοριών\nΣτα υλικά 4 κατηγοριών που απασχολούν το νοσοκομείο Δράμας: Φάρμακο – Υγειονομικό υλικό – Ορθοπεδικά – Αντιδραστήρια, η διοίκηση παρουσίασε σημαντικές μειώσεις εξόδων, που σημαίνει ότι μείωσε σημαντικά τα περιττά έξοδα. Όπως αναφέρεται στον συγκεκριμένο πίνακα, το σύνολο των εξόδων για την αγορά των 4 υλικών που αναφέρονται, ξοδεύτηκαν: 2009 – 10.699.48 €, 2010 – 8.511.609 €, 2011 – 5.850.296. Που σημαίνει μείωση της δαπάνης αγοράς των υλικών των 4 κατηγοριών σε ποσοστό 45,3% και εξοικονόμηση στη διετία περίπου 7.000.000 €. Συγκρίνοντας το ρυθμό μείωσης της δαπάνης μεταξύ 2010 και 2011, το Νοσοκομείο Δράμας πέτυχε μείωση σε ποσοστό 32,62%, που αποτελεί μία από τις καλύτερες επιδόσεις μεταξύ των 132 Νοσοκομείων του ΕΣΥ, αφού κινείται αρκετά υψηλότερα των ΜΟ τόσο της 4ης ΥΠΕ (26,44%) όσο και του ΕΣΥ (21,25%).\nΕιδικότερα στο φάρμακο, κατά τα έτη 2009-2011 ξοδεύτηκαν: 2009 – 4.030.785 €, 2010 – 3.220.538 € και το 2011 – 1.831.029 €. Έχουμε μείωση της δαπάνης αγοράς φαρμάκων στο διάστημα 2009-2011 σε ποσοστό 54% και εξοικονόμηση στης διετία 2010-2011 περίπου 3.000.000 €. Στην επίτευξη του αποτελέσματος αυτού συνετέλεσαν: Κάλυψη των κενών θέσεων από το 2009 με την πρόσληψη δύο νέων φαρμακοποιών (Φλεβάρης 2011) – Εφαρμογή του ατομικού συνταγολογίου. – Διαρκείς διαγωνιστικές διαδικασίες σε τοπικό, περιφερειακό και εθνικό επίπεδο. – Αύξηση της χρήσης γενόσημων. – Πιστή εφαρμογή διαδικασιών που σχετίζονται με τη λήψη φαρμάκων του νοσοκομείου. Σύμφωνα με τα στοιχεία, το 2011 υπήρξε αύξηση της χρήσης γενόσημων φαρμάκων σε ποσοστό που αγγίζει το 30%. Προσπάθεια που συνεχίζεται και το 2012, όπου το πρώτο τρίμηνο το ποσοστό των γενόσημων φαρμάκων αυξήθηκε σε ποσοστό 48,5%.\nΟρθοπεδικό υλικό - αντιδραστήρια\nΣτο ζήτημα της αγοράς ορθοπεδικών υλικών, παρουσιάστηκε επίσης σημαντική μείωση. Το 2009 – 1.178.626 €, το 2010 – 680.449 €, το 2011 – 591.589 €. Έγινε μείωση της δαπάνης αγοράς ορθοπεδικού υλικού στο διάστημα 2009-2011 σε ποσοστό 50% και εξοικονόμηση στη διετία 1.100.000 €.\nΣημαντική ήταν επίσης η μείωση και στη δαπάνης αγοράς αντιδραστηρίων, όπου μεταξύ 2009-2011 υπήρξε μείωσε σε ποσοστό 22,5% και εξοικονόμηση περίπου 280.000 €.\nΟι ετήσιες αγορές το 2009 – 14.524.818 €, το 2010 – 12.740.085, το 2011 -9.877.076 €. Υπήρξε μείωση της συνολικής δαπάνης αγορών και υπηρεσιών στο διάστημα 2009-2011 σε ποσοστό 32% και εξοικονόμηση περίπου 5.600.000 €.\nΠαράλληλα, υπήρξε σημαντική αύξηση νοσηλευθέντων στο διάστημα 2009-2011. Σύμφωνα με τα στοιχεία, το 2009 – 16.773 άτομα, το 2010 – 17.520 άτομα, ενώ το 2011 νοσηλεύθηκαν 18.552 άτομα. Αύξηση που υπολογίζεται στο 10,6%, με σταθερή ετήσια αύξηση του αριθμού των νοσηλευθέντων σε ποσοστό 5%. Στο ίδιο διάστημα, πραγματοποιείται και αύξηση των ημερών νοσηλείας σε ποσοστό 5,6%.\nΕντυπωσιακά στοιχεία παρουσιάζονται όμως στη Μέση Διάρκεια Νοσηλείας, όπου από το 2009 που ήταν 3,6 ημέρες για κάθε νοσηλευόμενο, έπεσε στις 3,17 ημέρες το 2011, ποσοστό μείωσης 12,2%. Η κάλυψη των κλινών του νοσοκομείου κατά το 2011 αυξήθηκε μέχρι και 60%.\nΠαράλληλα αυξήθηκε σημαντικά ο ετήσιος αριθμός χειρουργείων σε ποσοστό 14,6%. Όπως σημειώνεται, ο αριθμός των χειρουργείων θα μπορούσε να αυξηθεί κι άλλο, εάν αυξάνονταν και ο αριθμός των αναισθησιολόγων που είναι δυσανάλογα μικρότερος από τους χειρουργούς.\nΟι εργαστηριακές εξετάσεις στο νοσοκομείο Δράμας αυξήθηκαν σε ποσοστό 4% με ρυθμό 2% ετησίως.\nΤο μέσο κόστος νοσηλείας στο διάστημα 2009-2011 μειώθηκε σε ποσοστό 36% και διαμορφώθηκε το 2001 σε 564 €, που καθιστά το νοσοκομείο Δράμας ένα από τα οικονομικότερα νοσοκομεία μεταξύ των 132 νοσοκομείων του Ε.Σ.Υ.\nΣτο διάστημα 2009-2011 υπήρξε αύξηση κατά 11% του ιατρικού προσωπικού, και κατά 4% του νοσηλευτικού προσωπικού. Η αύξηση αυτή συνετέλεσε αφενός στην κάλυψη των αναγκών ιδιαίτερα σε κλινικές αιχμής και αφετέρου στην αντιμετώπιση του κύματος συνταξιοδοτήσεων.\nΑναρτήθηκε από ΕΩΘΙΝΟΝ στις 11:12 π.μ.


Ταραχές στην Τουρκία - Αστυνομία εναντίον στρατού - Επικαιρότητα\nΑρχική Ειδήσεις Επικαιρότητα Ταραχές στην Τουρκία - Αστυνομία εναντίον στρατού\nΤαραχές στην Τουρκία - Αστυνομία εναντίον στρατού\nΣαβ 16 Ιουλίου 2016 01:30 από Lepanto RTV\nΥπάρχουν τραυματίες από τα πυρά του στρατού\nΆρματα μάχης περικύκλωσαν τo κοινοβούλιο και άνοιξαν πυρ - Ο στρατός πυροβόλησε οπαδό του Ερντογάν: Δείτε φωτογραφία - Πολύ δυνατή έκρηξη στην Άγκυρα - Ελικόπτερο έβαλλε κατά του προεδρικού μεγάρου\nΚατάσταση χάους επικρατεί στην Τουρκία, καθώς βρίσκονται σε εξέλιξη μεγάλες ταραχές μπροστά σε αστυνομικά τμήματα, με συγκρούσεις στρατιωτών και οπαδών του Τούρκου προέδρου.\nΟ στρατός άνοιξε πυρ εναντίον φανατικών οπαδών του Ρετζέπ Ταγίπ, οι οποίοι κινήθηκαν εναντίον στρατιωτών φωνάζοντας «ο Αλλάχ είναι μεγάλος». Το αιματοκύλισμα που ζητούν να αποφευχθεί οι μεγάλες δυνάμεις φαίνεται πως δεν θα αποφευχθεί, καθώς η κατάσταση, μετά το στρατιωτικό πραξικόπημα που εκδηλώθηκε την Παρασκευή το βράδυ από μερίδα του στρατού, δείχνει να βγαίνει ολοκληρωτικά εκτός ελέγχου.\nΛίγη ώρα αργότερα άρματα μάχης περικύκλωσαν το κτίριο της τουρκικής εθνοσυνέλευσης και άνοιξαν πυρ, όπως μετέδωσε το πρακορείο ειδήσεων Reuters, επικαλούμενο αυτόπτες μάρτυρες, ενώ πυρά ακούστηκαν σε αεροδρόμιο της Κωνσταντινούπολης.\nΕτικέτες: στρατός εναντίον πραξικόπημα ταραχές στρατιωτικό οπαδών μεγάλες στρατιωτών όπως μετέδωσε παράλληλα χώρας έχει χώρα reuters\nΕλλάδα: Σε αυξημένη ετοιμότητα οι ένοπλες δυνάμεις


Καιρός: Υποχωρεί ο καύσωνας, έρχονται ισχυροί άνεμοι - Πού αναμένονται βροχές | Έθνος\nΕΛΛΑΔΑ 03.08.2020 08:38\nΤελευταία Ενημέρωση 03.08.2020 09:21\nΓενικά αίθριος αναμένεται ο καιρός τη Δευτέρα (3/8). Τοπικές νεφώσεις στα ηπειρωτικά τις μεσημβρινές και απογευματινές ώρες, με τοπικούς όμβρους στα δυτικά και βόρεια ορεινά. Οι άνεμοι στο Αιγαίο θα πνέουν από βόρειες διευθύνσεις 5 με 6 και τοπικά 7 μποφόρ. Η θερμοκρασία δεν θα σημειώσει αξιόλογη μεταβολή.\nΚαιρός: Γενικά αίθριος με λίγες νεφώσεις, πρόσκαιρα αυξημένες τις μεσημβρινές και απογευματινές ώρες κυρίως στα ορεινά της Μακεδονίας, όπου θα εκδηλωθούν τοπικοί όμβροι. Ανεμοι: Μεταβλητοί 3 με 4 και στα ανατολικά ανατολικοί βορειοανατολικοί τοπικά έως 5 μποφόρ. Θερμοκρασία: Από 19 έως 33 βαθμούς Κελσίου. Στη δυτική Μακεδονία η ελάχιστη 2 με 3 βαθμούς χαμηλότερη.


iOS 14: Πώς να ορίσετε μια φωτογραφία για μια ομάδα μηνυμάτων στην εφαρμογή Μηνύματα - wifinews.gr\nΤο iOS σάς επιτρέπει να διακρίνετε τις ομαδικές συζητήσεις σας με μια φωτογραφία ή emoji – δείτε πώς μπορείτε να χρησιμοποιήσετε αυτήν τη λειτουργία\n11 Φεβρουαρίου, 2021, 2:00 μμ\nΣτο iOS 14, η εφαρμογή Messages έγινε πολύ πιο εύκολη στην πλοήγηση. Εκτός από τη νέα δυνατότητα εντοπισμού συνομιλιών στα Μηνύματα έτσι ώστε να εμφανίζονται στο επάνω μέρος της οθόνης σας, μπορείτε επίσης να ορίσετε μια φωτογραφία για την ομάδα μηνυμάτων σας που αιωρείται στην κορυφή της σειράς απαντήσεων.\nΗ σύνδεση μιας φωτογραφίας με μια συγκεκριμένη ομάδα διευκολύνει τον εντοπισμό στη λίστα μηνυμάτων σας. Και ας το παραδεχτούμε – είναι επίσης πολύ διασκεδαστικό, επιτρέποντάς σας να εξατομικεύσετε τις συνομιλίες σας. Το Messages σας δίνει τη δυνατότητα να επιλέξετε μια φωτογραφία ή emoji – ό, τι ικανοποιεί το προσωπικό σας γούστο. Και δεν είναι αυτή η προσωπική πινελιά που κάνει τα Μηνύματα τόσο ελκυστικά;\nΕίναι πολύ εύκολο να ορίσετε μια φωτογραφία για μια ομάδα μηνυμάτων στην εφαρμογή Μηνύματα. Απλώς να γνωρίζετε ότι ό, τι κι αν επιλέξετε θα κοινοποιηθεί σε όλους στην ομάδα, τουλάχιστον εάν χρησιμοποιούν επίσης iOS 14.\n1. Για να προσθέσετε ή να επεξεργαστείτε μια φωτογραφία για μια ομάδα μηνυμάτων, πατήστε στη συγκεκριμένη ομάδα στα Μηνύματα.\n2. Πατήστε στο εικονίδιο στο πάνω μέρος της οθόνης. Θα εμφανιστεί ένα μενού που θα σας προσφέρει τις επιλογές για να ξεκινήσετε μια τηλεφωνική κλήση ή μια συνεδρία FaceTime καθώς και να επεξεργαστείτε τις πληροφορίες για την ομάδα. Πατήστε το τελευταίο εικονίδιο που μοιάζει με “i”.\n3. Στην επόμενη οθόνη, πατήστε Αλλαγή ονόματος και φωτογραφίας.\n4. Θα σας υποδεχτεί μια σειρά εικονιδίων. Από αριστερά προς τα δεξιά, μπορείτε να πατήσετε το εικονίδιο της κάμερας για να τραβήξετε μια φωτογραφία με την κάμερα του iPhone σας, το εικονίδιο της εικόνας για να επιλέξετε μια εικόνα από την εφαρμογή Φωτογραφίες, ένα εικονίδιο προσώπου για να επιλέξετε ένα emoji ή ένα εικονίδιο με μολύβι για να προσθέσετε δύο γράμματα αναγνωριστικό για την ομάδα. Παρακάτω είναι μερικά κοινά χρησιμοποιούμενα emoji που μπορείτε να πατήσετε για να επιλέξετε.\n5. Σε αυτό το παράδειγμα επιλέξαμε να χρησιμοποιήσουμε μια φωτογραφία από τη βιβλιοθήκη φωτογραφιών μας. Μόλις επιλέξετε την εικόνα σας, θα εμφανίζεται σε μια κυκλική φυσαλίδα, επιτρέποντάς σας να μετακινήσετε και να την κλιμακώσετε σύμφωνα με τις προτιμήσεις σας. Μπορείτε επίσης να επιλέξετε ένα φίλτρο.\n6. Πατήστε Τέλος όταν όλα φαίνονται σωστά και τώρα έχετε μια ομαδική εικόνα στην κορυφή της συνομιλίας σας.


Χρήστος Κούτρας: «Θα περίμενα από την Επιτροπή Ειδικών μεγαλύτερη αποφασιστικότητα» - ΥΓΕΙΑ\nΤρί 03 Νοεμβρίου 2020 09:32 από Η Άλλη Άποψη\nΣυνέντευξη με τον Χρήστο Κούτρα -Συντονιστής Διευθυντής Παθολογικής Κλινικής Γεν. Νοσοκομείου Ημαθίας (μονάδα Βέροιας)- είχε ο δημοσιογράφος Αλέκος Χατζηκώστας στην εκπομπή «Λόγια σταράτα» του ΡΑΔΙΟ ΑΙΧΜΗ, την Δευτέρα 2 Νοεμβρίου.\nΑναφερόμενος στην πορεία του κορονοϊου στην Ημαθία σημείωσε ότι στην κλινική covid της Βέροιας ο αριθμός των νοσηλευομένων έφτασε στους 18 (κάλυπτε μέχρι τώρα τους νομούς Ημαθίας, Πέλλας, Κιλκίς) δυναμικότητας 20 ασθενών, καθώς και ότι «ελπίζω να πάνε όλα καλά και να μην υπάρχουν ανθρώπινες απώλειες», ενώ ενημέρωσε ότι το επόμενο διάστημα θα έχει ευθύνη όνο την Ημαθία. Επίσης σε σχέση με τα όσα ακούστηκαν για τη μετατροπή των νοσοκομείων σε «μιας ασθένειας» τόνισε ότι «τα επείγοντα θα αντιμετωπίζονται και θα υπολείπονται τα υπόλοιπα». Σημείωσε ταυτόχρονα με νόημα – στηριγμένος στην πολύχρονη εμπειρία του- ότι «θα πρέπει να γίνονται όλες εκείνες οι προσπάθειες ώστε να μην οδηγείται ο ασθενής στη διασωλήνωση». Επίσης δεν παρέλειψε να ασκήσει και την κριτική του στην Επιτροπή Εμπειρογνωμόνων λέγοντας ότι Θα περίμενα μεγαλύτερη αποφασιστικότητα, δεν έχουν μελετηθεί σωστά κάποια ζητήματα και αυτό συμβαίνει αν ορισμένοι είναι μακριά από την πραγματικότητα που αντιμετωπίζουν οι μάχιμοι ιατροί με τους ασθενείς».\nΑπαντώντας σε ερωτήσεις «γιατί ξέφυγε η κατάσταση με την πανδημία», έκανε ιδιαίτερη αναφορά στο ότι «μας ξέφυγε η κατάσταση γιατί δεν εφαρμόστηκαν τα μέτρα». Για την χρήση μάλιστα μάσκας σημείωσε «ότι αυτή χρειάζεται παντού ακόμη και στο τραπέζι της εστίασης, όπου υπάρχει ομιλία, παρά μόνο όταν τρώει κάποιος».\nΑναφερόμενος στις αιτίες εξάπλωσης του δεύτερου κύματος τόνισε τις ευθύνες που υπάρχουν για «τον συνωστισμό στα μέσα μαζικής μεταφοράς», ενώ για τα σχολεία σημείωσε την εμφάνιση ασυμπτωματικών ασθενών και υπογράμμισε «την ανάγκη ελέγχου πριν έχουμε άσχημα αποτελέσματα». Μάλιστα επανέφερε την αρχική του σκέψη για μαθήματα εξ’ αποστάσεως ή με κυλιόμενα προγράμματα. Επίσης δεν παρέλεψει ν’ αναφέρει την ανάγκη για λίγα άτομα στις εκκλησίες, με την υποχρεωτική μάσκα και στους ιερείς, καθώς και στα ζητήματα της θείας μετάληψης.\nΌσον αφορά την πορεία των εμβολίων για τον κορονοϊο σημείωσε ότι υπάρχουν σε εξέλιξη 169 εμβόλια από τα οποία τα 26 σε φάση 3 και φυσικά σημείωσε ότι θα πρέπει το επόμενο διάστημα να «δούμε την ασφάλεια που παρέχουν και τ’ αποτελέσματα τους».\nΑναφερόμενος τέλος στη εποχική γρίπη σημείωσε την ανάγκη: «Για μέτρα ατομικής υγιεινής (συχνό πλύσιμο χεριών κ.α) , απομόνωση πασχόντων, αποφυγή συγχρωτισμού, εμβόλια». Μάλιστα για τα εμβόλια υπογράμμισε την ανάγκη να «διευρυνθούν οι ηλιακές ομάδες ακόμη και για αυτούς που είναι πάνω από 50 χρονών, καθώς και αυτών που ανήκουν σε ομάδες υψηλού κινδύνου». Μάλιστα αναφερόμενος σε σχετικές στατιστικές την περίοδο 2018-2019 σημείωσε ότι από τους 388 νοσηλευθέντες σοβαρά πάσχοντες υπήρχαν 154 θάνατοι (140 ήταν σε ΜΕΘ, 14 όχι), 77% ανήκαν σε ομάδες υψηλού κινδύνου και μόνο το 20% ήταν εμβολιασθέντες. Μάλιστα τόνισε ότι σε παγκόσμιο επίπεδο υπήρχε «πρόληψη 1.500.000 θανάτων με βελτίωση της εμβολιαστικής κάλυψης». Μάλιστα αποκάλυψε ότι 7 χώρες σε ολόκληρο τον κόσμο (ή 4 στη Ευρώπη) δεν είναι απαλλαγμένες από την Ιλαρά «μεταξύ αυτών η Ελλάδα, η Μ. Βρετανία, Αλβανία και Τσεχία».\nΕτικέτες: σημείωσε μάλιστα αναφερόμενος ανάγκη ομάδες υπάρχουν επίσης τόνισε κατάσταση διάστημα επόμενο ακόμη ξέφυγε ημαθία αυτών\nΚΥΒΕΡΝΗΣΗ: «Μοντέλο»... τα συστήματα Υγείας που χρεοκόπησαν με πάταγο


Χίλιεμαρκ: "Η Λεωφόρος είναι η δύναμή μας" - Super League - Athletic Radio 104,2\nAthletic Radio 104,2 > Super League > Χίλιεμαρκ: “Η Λεωφόρος είναι η δύναμή μας”\nΧίλιεμαρκ: “Η Λεωφόρος είναι η δύναμή μας”\nΥπογράμμισε πως περίμενε ότι ο Παναθηναϊκός θα ήταν ο μεγάλος νικητής στο ντέρμπι με τον Ολυμπιακό.\nΔημοσίευση: 30 Οκτ 2017, 17:21 Eπιμέλεια: Athletic Radio\nΟ Όσκαρ Χίλιεμαρκ υπογράμμισε πως περίμενε ότι ο Παναθηναϊκός θα ήταν ο μεγάλος νικητής στο ντέρμπι με τον Ολυμπιακό, ενώ έκανε ειδική αναφορά στους φιλάθλους της ομάδας.\nΟ διεθνής Σουηδός μέσος υπογράμμισε πως θα πρέπει να αλλάξει η νοοτροπία των «πράσινων» στα εκτός έδρας ματς, ώστε να φτάσουν στην πρώτη τους νίκη.\nΑρχικά, ο Χίλιεμαρκ δήλωσε στην εφημερίδα «Live Sport»:\n«Περίμενα τη νίκη. Ξέρω την ομάδα και τι μπορεί να κάνει και δεν είχα αμφιβολία ότι θα νικούσε. Ο Παναθηναϊκός είναι πολύ δυνατός και, ειδικά στην έδρα του, δεν υστερεί από καμία ομάδα στο πρωτάθλημα. Η Λεωφόρος είναι η δύναμή μας».\nΌσον αφορά στην ατμόσφαιρα του ντέρμπι τόνισε:\n«Ήταν μια ξεχωριστή εμπειρία. Μου είχαν διηγηθεί αρκετές ιστορίες, αλλά είναι αλλιώς να το ζεις. Εγώ είμαι τυχερός, γιατί ο Παναθηναϊκός νίκησε και το κλίμα στο γήπεδο ήταν πανηγυρικό. Οι εκδηλώσεις των οπαδών, η στήριξή τους και η βοήθειά τους ήταν κάτι απίστευτο».\nΤέλος, ο Σουηδός μέσος αναφέρθηκε και στο τι φταίει και οι «πράσινοι» δεν έχουν πανηγυρίσει μέχρι στιγμής μια εκτός έδρας νίκη στο πρωτάθλημα:\n«Έχει να κάνει με τη συγκέντρωσή μας, με τη νοοτροπία μας. Γιατί είμαστε οι ίδιοι παίκτες και έχουμε δείξει τις ικανότητές μας. Δεν προκύπτει άλλη λογική εξήγηση. Θα δουλέψουμε με το προπονητικό επιτελείο και θα το αλλάξουμε».


Υπηρεσίες & Τιμές – We Booking\nΑπλά, με απόλυτη διαφάνεια. Αμειβόμαστε μόνο όταν εσείς κερδίζετε χρήματα!\n8% / κράτηση\nΔημιουργία καταχώρισης και προβολής του ακινήτου σας μόνο στην ηλεκτρονική πλατφόρμα webookingcyprus.com. Παρακρατείται από την webooking μόνο το 8% από το συνολικό ποσό της κάθε κράτησης για χρήση της ηλεκτρονικής πλατφόρμας\nΒασική διαχείριση 10% / κράτηση\nΔωρεάν αξιολόγηση του ακινήτου σας προτείνοντας λύσεις για την καλύτερη ανάδειξή του.\nΔημιουργία καταχώρισης και πλήρης διαχείριση του ακινήτου σας σε πολλαπλά κανάλια, στις μεγαλύτερες ηλεκτρονικές πλατφόρμες όπως Airbnb και Holiday Lettings. (Σύντομα και στην ηλεκτρονική πλατφόρμα booking.com).\nΒελτιστοποίηση τιμών, καθημερινός έλεγχος και προσαρμογή τιμών ανάλογα με την εποχή και τη ζήτηση των ακινήτων, ώστε να επιτυγχάνουμε μέγιστη πληρότητα.\nΠαροχή υπηρεσιών μέσω δικτύου προς επισκέπτες και ιδιοκτήτες\nΗμι-ευέλικτη διαχείριση 15% / κράτηση\n(πακέτο βασικής διαχείρισης και επιπλέον)\nCheck-in, υποδεχόμαστε τον κάθε επισκέπτη και είμαστε πάντα στη διάθεσή του 24 ώρες την ημέρα, 365 ημέρες το χρόνο.\nΠαράδοση οδηγού ακινήτου.\nΠαράδοση οδηγού πόλης.\nΕυέλικτη διαχείριση 20% / κράτηση\n(πακέτο ημι-ευέλικτης διαχείρισης και επιπλέον)\nΦωτογράφιση χώρου σε προνομιακή τιμή 150€\nΣυντονισμό του καθαρισμού του ακινήτου\nΔιαχείριση κλειδιών του ακινήτου\nΠαράλληλες υπηρεσίες προς επισκέπτες\nΠλήρης διαχείριση 30% / κράτηση\nΑναλαμβάνουμε το ακίνητό σας κι εσείς απλά κερδίζετε χρόνο και χρήμα.\nΣυμπεριλαμβάνει τo πακέτο Ευέλικτη διαχείριση και επιπλέον\nΠλύσιμο και αντικατάσταση κλινοσκεπασμάτων.\nΈλεγχος κατάστασης ακινήτου.\nΣτα πιο πάνω αναγραφόμενα ποσοστά για κάθε κράτηση, δεν συμπεριλαμβάνεται το ποσοστό που ζητά η κάθε ηλεκτρονική πλατφόρμα ενοικίασης, το οποίο ξεκινάει και κυμαίνεται από 0% μέχρι 20%. Μαζί με την webooking ορίζετε την ελάχιστη τιμή ανά διανυκτέρευση για κάθε ηλεκτρονική πλατφόρμα ενοικίασης ξεχωριστά, έχοντας καθημερινή παρακολούθηση της αγοράς και της δυναμικής αυξομείωσης τιμών της καταχώρησής σας, ώστε αυτή να είναι ανταγωνιστική. Τέλος, η webooking προσθέτει το ποσοστό που παρακρατείται από κάθε ηλεκτρονική πλατφόρμα ενοικίασης, ώστε το τελικό ποσό να είναι πάντα στο ελάχιστο που θέλετε. Για παράδειγμα αν με τη webooking ορίσετε ελάχιστη τιμή κράτησης ανά διανυκτέρευση στα 100€ και μια ηλεκτρονική πλατφόρμα ενοικίασης χρεώνει για κάθε κράτηση ένα ποσοστό 15%, η webooking τοποθετεί την τιμή στα 115€. Έτσι το ποσό μετά την αφαίρεση του ποσοστού που χρεώνει η κάθε ηλεκτρονική πλατφόρμα να φτάνει στα 100€. Η webooking πληρώνεται με το ποσοστό που της αναλογεί από τα καθαρά έσοδα, δηλαδή αφού πρώτα έχει αφαιρεθεί το ποσοστό της ηλεκτρονικής πλατφόρμας ενοικίασης.\nΣτο ποσοστό από κάθε κράτηση δεν συμπεριλαμβάνεται ΦΠΑ.\nΗ webooking αναλαμβάνει διαχείριση ακινήτων για κρατήσεις πέραν το 3 ημερών.\nΣτα πακέτα ‘’Ευέλικτη διαχείριση’’ και ‘’Πλήρης διαχείρισης’’ του ακινήτου σας, η webooking μπορεί να αναλάβει τον προγραμματισμό, συντονισμό και την επίσκεψη στον χώρο σας συνεργαζόμενης ομάδας καθαρισμού ή ακόμη και δικής σας επιλογής. Το κόστος καθαρισμού του ακινήτου σας καλύπτεται από τον επισκέπτη σας με επιπρόσθετη χρέωση, που αποτυπώνεται ξεκάθαρα στην καταχώρηση στις ηλεκτρονικές πλατφόρμες ενοικίασης του ακινήτου.\nCheck in & Check out **\nΑν επιθυμείτε μόνο το check-in και check-out για τους επισκέπτες του ακινήτου σας, μπορείτε να επιλέξετε αυτή την μεμονωμένη υπηρεσία. Το προσωπικό της webooking θα συνεννοηθεί με τους επισκέπτες σας για την ώρα άφιξής τους στο ακίνητο σας, θα ελέγξει τον χώρο και θα παραλάβει τα κλειδιά κατά την αναχώρησή τους.\nΕξυπηρέτηση 24/7 και για όσο διαρκεί η κράτηση του ακινήτου σας**\nΓια όλη τη διάρκεια της κράτησης του ακινήτου σας, το προσωπικό της webooking αναλαμβάνει την 24ωρη εξυπηρέτηση του επισκέπτη, επιλύει άμεσα οποιoδήποτε πρόβλημα αντιμετωπίσει ο επισκέπτης σας κατά τη διάρκεια της διαμονής του και ανταποκρίνεται σε οποιαδήποτε άλλο αίτημά και ερώτησή του.\nΣυντήρηση και επιδιόρθωση βλαβών 24/7 από επαγγελματίες τεχνικούς**.\nΔιακόσμηση, ιδέες διαμόρφωσης και ανακαίνισης του χώρου σας από εξειδικευμένους διακοσμητές**.\nΕπαγγελματική φωτογράφιση για την καλύτερη προβολή του ακινήτου σας**.\n(**Μπορείτε να ζήτησε συγκεκριμένη προσφορά για οτιδήποτε από τα παραπάνω)


Θαλασσόξυλα και άλλα: Απριλίου 2014\nΜια φορά και έναν καιρό ήταν μια πριγκίπισσα που την έλεγαν Μεταξένια και καταγόταν από έναν μακρινό μέρος την Μεταξοχώρας. Στην Μεταξοχώρα ήταν όλα από μετάξι και χρώμα ! Τα εξωτικά φυτά της άνθιζαν με μεταξολουλούδα και τα μεταξένια της δάση έλαμπαν κάτω από έναν ολόλαμπρο κατακίτρινο μεταξένιο ήλιο! Στα ποτάμια κυλούσε μεταξένιο νερό που όλα κατέληγαν σε μια μεγάλη λίμνη την Μεταξολίμνη ενώ παραδεισένια πουλιά με μεταξωτό φτέρωμα πετούσαν ελεύθερα στον ουρανό της Μεταξοχώρας!\nΣτις όχθες αυτής της λίμνης ήταν χτισμένο το τεράστιο παλάτι της Μεταξένιας.\nΗ Μεταξένια κάθε πρωί φορούσε και ένα διαφορετικό μεταξωτό φόρεμα και καθρεφτιζόμενη στην ήρεμη επιφάνεια της λίμνης θαύμαζε την ομορφιά της και ρωτούσε τους μεταξουπηκόους της αν έχουν δει πιο όμορφα φορέματα από τα δικά της και κάθε μέρα έπαιρνε την ίδια απάντηση: «Σαν το μετάξι Μεταξένια μας ποτέ!» Η Μεταξένια μετά από αυτό γέλαγε ευτυχισμένη και η ευτυχία της έδινε δύναμη και ζωή σε όλο το βασίλειο της Μεταξοχώρας.\nΟι μέρες πέρναγαν οι εποχές άλλαζαν αλλά η μεταξένια φύση δεν έχανε ποτέ την ομορφιά της και τα χρώματά της! Η Μεταξολίμνη συνέχιζε να καθρεφτίζει την ομορφιά της Μεταξένιας ενώ οι υπήκοοι της συνέχισαν να θαυμάζουν την ομορφιά των φορεμάτων της.\nΜα ένα πρωινό, ένα πρωινό από αυτά που μεγαλύτερη αξία έχει η σιωπή και όχι οι λέξεις αν δεν είναι αυτές που πρέπει μετά από την ερώτηση της Μεταξένιας για το καινούριο της φόρεμα και το ΌΧΙ των μεταξουπήκόων της, την ώρα που το χαμόγελο έσκαγε στα χείλη της Μεταξένιας ακούστηκε ένα μικρό μα δυνατό και καθαρό Ναι!!!\nΩ τι σύμφορα!!!! Ποιος ήταν αυτός που ξεστόμισε τέτοια λέξη! Ποιος ήταν αυτός που θάμπωσε το γέλιο της πριγκίπισσας και την ομορφιά της!!! Να βγει αμέσως να δώσει εξηγήσεις! Στο μεταξύ όλα στο Μεταξοβασίλειο, άρχισαν να θαμπώνουν και να μαραίνονται γιατί δεν ακούστηκε το μεταξένιο γέλιο της Μεταξένιας που ήταν έτοιμη να βάλει τα κλάματα!\nΚαι νάσου ένα ανθρωπάκι ολόλευκα ντυμένο που καταγόταν από την χώρα του βαμβακιού, την Βαμβακόχωρα, φορτωμένο με μια μεγάλη βαλίτσα που την άφησε στα πόδια της πριγκίπισσας έσκυψε και χάιδεψε την μεταξένια άκρη του φορέματος της Μεταξένιας που ήταν έτοιμη να κλάψει!\n--Μην κλαις Μεταξένια μου! Δεν θέλω να σε στεναχωρήσω! Αντίθετα μάθαμε στην Βαμβακοχώρα για την ομορφιά σου και ήρθα να σου φέρω και εγώ φορέματα! Φορέματα της χώρας μου, από βαμβάκι γιατί πρέπει να ξέρεις ότι την ομορφιά δεν την βρίσκουμε στα ρούχα που φοράμε αλλά η ομορφιά κρύβεται μέσα μας, υπάρχει στην ψυχή μας και ότι και να φορέσουμε αυτή θα βρει τρόπο να φανερωθεί!\nΑυτά είπε και έβγαλε από την βαλίτσα του φορέματα βαμβακερά, κομμένα και ραμμένα στα μέτρα της πριγκίπισσας που σαν τα φόρεσε όλοι και πάλι θαύμασαν την ομορφιά της και άρχισαν να δυνατά να το λένε στην Μεταξένια!\nΤότε η Μεταξένια ντυμένη στο λευκό βαμβακερό της φόρεμα άρχισε δυνατά να γελάει και να χαρίζει τα φορέματά της ς αφού κατάλαβε την δύναμη της ψυχικής ομορφιάς!\nΌλα τότε έλαμψαν και πάλι κάτω από τον ολοκίτρινο μεταξένιο ήλιο και τα χρώματα της φύσης της Μεταξοχώρας έγιναν ακόμα πιο έντονα, ακόμα πιο λαμπερά, ακόμα πιο όμορφα και πέρασαν αυτοί καλά και εμείς καλύτερα!\nΤα φορέματα έγιναν πελότες για καρφίτσες, αποθηκεύτηκαν σε μια κούτα και θα λάβουν μέρος σε bazaar όχι της Μεταξοχώρας αλλά της περιοχής μου για να δώσουν χαμόγελα στα χειλάκια κάποιων παιδιών!\nΑναρτήθηκε από Gina-Teta στις Κυριακή, Απριλίου 27, 2014 36 σχόλια:\nΕτικέτες Καρφίτσα, Πελότα, Ύφασμα\nκαι ελπίζω και εύχομαι να έφερε σε όλο τον κόσμο υγεία και αγάπη!\nΕύχομαι όλοι να είχατε μια υπέροχη μέρα με αγαπημένα σας πρόσωπα!\nΤσουγκρίσατε όλοι φαντάζομαι τα αυγά σας και σίγουρα υπήρχε νικητής! Έχετε αναρωτηθεί άραγε τον συμβολισμό αυτού του εθίμου; Βάφοντας και στολίζοντας τα δικά μου αυγά έψαξα στο διαδίκτυο και βρήκα τις πληροφορίες που σας αναφέρω!\nΣτην Ελλάδα, τα αυγά αυτά βάφονται κατά κύριο λόγο κόκκινα (αν και δεν είναι ασυνήθιστη ποικιλία χρωμάτων ή και σχεδίων), ενώ η μόδα δεν έχει αφήσει ανέγγιχτο και αυτό το έθιμο ωθώντας μας στην δημιουργία πραγματικών αριστουργημάτων.\nΤα αυγά βάφονται παραδοσιακά τη Μεγάλη Πέμπτη και αρχίζουν να καταναλώνονται την Κυριακή του Πάσχα. Το αβγό συμβολίζει την γονιμότητα και την δημιουργία ενώ σύμφωνα με άλλους συμβολίζει την αναγέννηση του κόσμου και την ανανέωση της φύσης. Το κόκκινο χρώμα συμβολίζει το αίμα που έχυσε ο Χριστός όταν σταυρώθηκε. Τα αβγά βάφονται την Μεγάλη Πέμπτη η οποία είναι η ημέρα του Μυστικού Δείπνου, όπου ο Χριστός πρόσφερε άρτο και κρασί ως συμβολισμό για το σώμα Του και το αίμα Του, έτοιμος να θυσιαστεί για να ελευθερώσει τον κόσμο από τα δεσμά της αμαρτίας.\nΤσούγκρισμα των αυγών\nΜέρος του εθίμου των πασχαλινών αυγών είναι και το τσούγκρισμα. Πριν από την κατανάλωσή τους, ιδιαίτερα στο πασχαλινό τραπέζι, ο καθένας διαλέγει το δικό του αυγό και το τσουγκρίζει με αυτό άλλου. Όποιος έχει το αβγό που δεν έσπασε, το τσουγκρίζει στη συνέχεια με το αυγό τρίτου και ούτω καθεξής μέχρι να αναδειχθεί αυτός που έχει το πιο ισχυρό αυγό. Σύμφωνα με την παράδοση το αβγό είναι σύμβολο ζωής και όπως σπάει κατά τη διαδικασία του τσουγκρίσματος, έτσι έσπασε και ο τάφος από τον οποίο βγήκε ο Χριστός.\nΤο αυγό, βέβαια, σε όλες σχεδόν τις αρχαίες κοσμογονίες συμβόλιζε την γέννηση του σύμπαντος και της ζωής. Χαρακτηριστικό παράδειγμα το σύμβολο των ορφικών Μυστηρίων πού ήταν ένα φίδι τυλιγμένο γύρω από ένα «αυγό», που συμβόλιζε τον κόσμο που περιβάλλεται από το Δημιουργικό πνεύμα. Στο επίπεδο της μύησης και της φιλοσοφίας, συμβόλιζε τον νεόφυτο που την στιγμή της μύησης έσπαγε το κέλυφος του αυγού και ένας καινούργιος πνευματικός άνθρωπος γεννιόταν.\nΈτσι σήμερα σας παρουσιάζω τα πασχαλινά αυγά που στόλισαν το εορταστικό, πασχαλινό τραπέζι της οικογένειάς μου και των φίλων μας!\nΑναρτήθηκε από Gina-Teta στις Κυριακή, Απριλίου 20, 2014 29 σχόλια:\nΕτικέτες Πάσχα, Easter\nΘαλασσόξυλα για την πασχαλιά!!\nΣήμερα που `ναι Πασχαλιά\nο κόσμος ξεφαντώνει,\nΣαν την ημέρα τση Λαμπρής\nνα `ταν οι μέρες όλες,\nΧριστός Ανέστη, κοπελιά,\nΩς αναστήθη ο Χριστός,\nέλα, κι εμένα θ’ αναστήσεις,\nείπα, έλα να φιλιθούμε,\nέλα να σμίξουμε τα δυό, τον πόνο μας να πούμε\nώπα, να μου διαβούν οι πόνοι\nέλα, και μυρισμένη βιόλα,\nέλα, τσ’ Ανοιξης θα μαζέψω,\nΥΓΕΙΑ-ΕΙΡΗΝΗ ΚΑΙ ΕΥΤΥΧΙΑ ΣΕ ΟΛΟΥΣ!!!!\nΑναρτήθηκε από Gina-Teta στις Πέμπτη, Απριλίου 17, 2014 40 σχόλια:\nΕτικέτες Θαλασσόξυλα, Πάσχα, Driftwood, Easter, Naplavine, Treibholz\nΘαλασσόξυλα για τα όνειρά μας!\nΚαράβι με θαλασσόξυλα έτοιμο να αράξει όπου το σύρει ο άνεμος, κάτω από το φως του φεγγαρόφωτου με τα ασπρόγκριζα πανιά του να φαντάζει σαν περήφανος αιγαιόγλαρος!\nΔιαστάσεις, 90 εκατοστά μήκος με 30 εκατοστά πλάτος το σκαρί και 1 μέτρο ύψος!\nΤι λέτε θα βρει το λιμάνι του;\nΑναρτήθηκε από Gina-Teta στις Κυριακή, Απριλίου 06, 2014 46 σχόλια:\nΕτικέτες Θαλασσόξυλα, Καράβια, Driftwood, Treibholz


Η Μπάρτσα άλωσε (0-1) ξανά το άντρο της Ρεάλ και την γύρισε στο 1932! – Athlitiki\nΗ Μπάρτσα άλωσε (0-1) ξανά το άντρο της Ρεάλ και την γύρισε στο 1932!\nΑυτή τη φορά πάντως οι Μαδριλένοι έριξαν και τον Μπέιλ στη μάχη, μα ήταν αδύναμος κρίκος. Γενικότερα οι Μερένγκες είχαν πάθος και διάθεση, μα και κάποια αναρχία στο παιχνίδι τους, την οποία κλείδωσε σχετικά εύκολα ο Ερνέστο Βαλβέρδε. Αντιθέτως, οι Μπλαουγκράνα ήταν πιο επικίνδυνοι και έβγαιναν στην πλάτη της άμυνας. Κάπως έτσι στο 26′ Ράκιτιτς και Σέρζι Ρομπέρτο έπαιξαν το 1-2 και ο Κροάτης τσίμπησε την μπάλα πάνω από τον Κουρτουά, χαρίζοντας το τρίποντο στην ομάδα του.\nΣτο 39′ ο Κουρτουά είχε μεγάλη διπλή επέμβαση σε Σουάρες, Μέσι και ο Ντεμπελέ (70′) έξυσε το αριστερό δοκάρι, ενώ ο Μέσι στις καθυστερήσεις άγγιξε το γκολ. Η μοναδική αντάξια φάση των γηπεδούχων ήταν δύο σουτ του δραστήριου, αλλά φλύαρου Βινίσιους που κόντραραν πάνω σε σώματα. Κάπως έτσι η Μπαρτσελόνα αφού απέκλεισε τη Ρεάλ και θα παίξει τελικό Κυπέλλου, τώρα την άφησε στο -12 από την κορυφή, για να γίνει η μοναδική ομάδα στην ιστορία που τη νικάει δύο φορές στο σπίτι της σε λιγότερο από 72 ώρες…\nΡεάλ Μαδρίτης (Σαντιάγο Σολάρι): Κουρτουά, Βαράν, Σέρχιο Ράμος, Καρβαχάλ, Ρεγκιλόν, Καζεμίρο (75′ Ισκο), Κρόος (55′ Βαλβέρδε), Μόντριτς, Μπέιλ (61′ Ασένσιο), Βινίσιους, Μπενζεμά\nΜπαρτσελόνα (Ερνέστο Βαλβέρδε): Τερ Στέγκεν, Πικέ, Λενγκλέ, Ζόρντι Αλμπα, Σέρζι Ρομπέρτο, Μπουσκέτς (90’+2′ Σεμέντο), Αρτούρ (71′ Βιδάλ), Ράκιτιτς, Ντεμπελέ (78′ Κουτίνιο), Μέσι, Λουίς Σουάρες.


Κτηματολόγιο: Σε ποιες περιοχές έχει δοθεί παράταση. – Laisergo\nΚτηματολόγιο: Σε ποιες περιοχές έχει δοθεί παράταση.\nΝέες παρατάσεις προθεσμίας υποβολής δηλώσεως ιδιοκτησίας δόθηκαν για συγκεκριμένες περιοχές από το Κτηματολόγιο.\nΜέχρι 22 Ιανουαρίου 2020\nΜέχρι 31 Ιανουαρίου 2020\nΜέχρι και 28 Φεβρουαρίου 2020\n← Ιόνιος Βουλή: Το νεοκλασικό κτίριο που αποτελεί σημαντικό μέρος της ιστορίας των Επτανήσων.\nΤΑΙΠΕΔ: Ολοκληρώθηκε η μεταβίβαση του Castello Bibelli. →


Παναγιωτόπουλος: Κρίσιμος Γενάρης! Έρχονται Rafale, στη Βουλή Belh@rra, τι ισχύει για κορβέτες, F-35 - Newsbomb - Ειδησεις - News\nΕΘΝΙΚΑ 27/12/2021 20:22\nΟ υπουργός Άμυνας κ. Νίκος Παναγιωτόπουλος. Δίπλα του ο Αρχηγός ΓΕΕΘΑ και πίσω του ο Αρχηγός ΓΕΑ\nΤα μηνύματα του υπουργού Άμυνας κ. Νίκου Παναγιωτόπουλου στην Τουρκία, οι εξελίξεις στα εξοπλιστικά και η ενίσχυση των συμμαχιών με χώρες - «κλειδιά» στην γεωπολιτική σκακιέρα.


Εργατική Αλληλεγγύη - BREXIT: Mανούβρες χωρίς διέξοδο\nBREXIT: Mανούβρες χωρίς διέξοδο\nΝίκος Λούντος 28/08/2019, No 1387\n“Έξω ο Τζόνσον - Μέσα οι μετανάστες”, Πρωτοσέλιδο του Socialist Worker\nΔυο μήνες έχουν μείνει μέχρι τις 31 Οκτώβρη, την τελική ημερομηνία για το Μπρέξιτ, και στην ατζέντα του βρετανικού πολιτικού συστήματος υπάρχει μόνο το αβέβαιο. Ο φόβος και η αβεβαιότητα οδηγεί σε πανικόβλητες κινήσεις από όλες τις μεριές. Από τη μεριά της κυβέρνησης του Μπόρις Τζόνσον πέφτει στο τραπέζι ακόμη και το πραξικοπηματικό κλείσιμο του κοινοβουλίου ώστε να μπλοκαριστεί πιθανή νομοθεσία που θα της δέσει τα χέρια. Το κοινοβούλιο κανονικά επιστρέφει από τις διακοπές στις 3 Σεπτέμβρη, αλλά υπάρχουν φωνές που ζητάνε να παραμείνει κλειστό για άλλες πέντε βδομάδες με τυπικές δικαιολογίες. Ο Τζόνσον έχει δεσμευτεί ότι στις 31 Οκτώβρη θα υπάρξει έξοδος, με ή χωρίς νέα συμφωνία. Όμως η μόνη πραγματική συμφωνία είναι αυτή την οποία υπέγραψε η Τερέζα Μέι, που απορρίφθηκε από το Κοινοβούλιο και θεωρείται τελειωμένη από τον σημερινό πρωθυπουργό. Το κλείσιμο του κοινοβουλίου θα απέτρεπε είτε πιθανή ανατροπή του Τζόνσον με ψήφο δυσπιστίας, είτε ψήφιση νόμου που θα “απαγορεύει” την έξοδο χωρίς συμφωνία.\nΑπό τη μεριά του μπλοκ που θέλει πάση θυσία την παραμονή στην Ευρωπαϊκή Ένωση οι μηχανορραφίες δεν είναι δημοκρατικότερες. Ξανακυκλοφόρησαν ανανεωμένες οι τρομοκρατικές εκτιμήσεις της κρατικής γραφειοκρατίας για το τι θα σημάνει έξοδος χωρίς συμφωνία. Θα μείνει ο κόσμος χωρίς φάρμακα, χωρίς φρούτα και λαχανικά, χωρίς βενζίνη, θα αδειάσουν τα ράφια στα σούπερ-μάρκετ, θα μπλοκάρουν τα λιμάνια, θα εκτιναχτούν οι τιμές, θα κλείσουν διυλιστήρια και εργοστάσια, θα γίνουν μαζικές απολύσεις, θα ξεσπάσουν ταραχές κλπ κλπ. Όλη αυτή η υστερία για να προσπαθήσουν μέχρι και την τελευταία στιγμή να σταματήσουν την εφαρμογή του άρθρου 50 της Συνθήκης για την Ευρωπαϊκή Ένωση, δηλαδή να ανατρέψουν με το ζόρι το Όχι στην ΕΕ που ψήφισε το 52% στο δημοψήφισμα του 2016. Η πιο σκληρή πτέρυγα αυτού του μπλοκ, που θα έδινε και τη ζωή της για τη σωτηρία της ΕΕ, φτάνει να προτείνει την ανατροπή του Τζόνσον, όχι όμως για να προκηρυχθούν εκλογές αλλά για σχηματισμό κυβέρνησης “εθνικής σωτηρίας” η οποία δεν θα έχει κανένα άλλο περιεχόμενο παρά την ανατροπή της απόφασης του δημοψηφίσματος.\nΑυτοί που προσπαθούν να τρομοκρατήσουν τον κόσμο είναι αμετανόητοι. Το προσπάθησαν στο ίδιο το δημοψήφισμα και ηττήθηκαν. Το ξαναπροσπάθησαν μέχρι πρόσφατα, στις ευρωεκλογές και το αποτέλεσμα ήταν να βγει από το μηδέν πρώτο κόμμα το “Μπρέξιτ” του Νάιτζελ Φαράτζ. Όσο καλλιεργούν απειλές, τόσο πεισμώνει ο κόσμος, δεν πείθεται. Και το αποτέλεσμα είναι ότι μετά από κάθε επεισόδιο αυτής της κρίσης, το πολιτικό σύστημα της Βρετανίας βγαίνει με ακόμη λιγότερες δυνατότητες να αντιμετωπίσει τις εξελίξεις. Η αποτυχία της Μέι να κερδίσει και το κόμμα και τη Βουλή στη συμφωνία που υπέγραψε με τις Βρυξέλλες έφερε τον Φαράτζ στο 30% και τους Συντηρητικούς 5ο κόμμα στις Ευρωεκλογές. Η κατάρρευση του παλιότερου δεξιού κόμματος της Ευρώπης έφερε τον Τζόνσον στο τιμόνι, στρέφοντας το κόμμα σε γραμμή ακόμη πιο ανοιχτά “Μπρέξιτ”.\nΑς επαναλάβουμε σε συντομία την κατάσταση για να μην μπορεί κανείς να υποτιμήσει το μέγεθος της κρίσης. Η άρχουσα τάξη της Βρετανίας είναι αναφανδόν υπέρ της παραμονής στην Ευρωπαϊκή Ένωση. Τη Βρετανία την κυβερνά το ιστορικό κόμμα της άρχουσας τάξης, το οποίο όμως έχει πλέον δεσμευτεί για έξοδο από την ΕΕ. Αυτό το κόμμα που κυβερνά δεν πήρε ούτε 9% στις ευρωεκλογές του Ιούνη. Ο ηγέτης του κόμματος και πρωθυπουργός έχει το κοινοβούλιο απέναντί του στην βασική πολιτική του δέσμευση για έξοδο χωρίς συμφωνία αν υπάρξει ανάγκη. Το ίδιο αυτό κοινοβούλιο δεν μπορεί να συγκροτήσει καμία πλειοψηφία για αντιπρόταση προς καμία κατεύθυνση.\nΗ Ευρωπαϊκή Ένωση έχει το πάνω χέρι και το εκμεταλλεύεται. Ξεκαθαρίζει στον Τζόνσον ότι ακόμη και σε έξοδο χωρίς συμφωνία, η Βρετανία θα πρέπει να πληρώσει 43 δισεκατομμύρια ευρώ ως “λογαριασμό διαζυγίου” και δεν κάνει πίσω στο επίμαχο για τη βρετανική δεξιά ζήτημα της Ιρλανδίας. Αποτέλεσμα είναι το νταηλίκι των Βρετανών “πατριωτών” αφού δεν μπορεί να κατευθυνθεί προς τις Βρυξέλλες, να εκφράζεται με απειλές προς τους μετανάστες, ευρωπαίους και μη, στους οποίους θα καταργήσουν όλα τα δικαιώματα από 1ης Νοέμβρη σύμφωνα με ορισμένους της κλίκας του Τζόνσον.\nΜέσα στην πιο μεγάλη κρίση του βρετανικού πολιτικού συστήματος, τι κάνει η ρεφορμιστική αριστερά; Πλασάρεται σαν λύση σταθεροποίησης αντί να αξιοποιήσει την ευκαιρία την ώρα που ο αντίπαλος είναι στη χειρότερη στιγμή του. Το Εργατικό Κόμμα έχει πλέον μετατραπεί σε ανοιχτό υπερασπιστή της παραμονής στην ΕΕ. Όμως τόσο το βρετανικό κατεστημένο όσο και η ΕΕ δεν είναι έτοιμοι να του εμπιστευτούν τις τύχες τους. Ο Κόρμπιν έτσι προσπαθεί να παίξει το χαρτί του να γίνει πρωθυπουργός από το κοινοβούλιο, μέσα από συνομιλίες με τους Φιλελεύθερους, οι οποίοι του κλείνουν την πόρτα, ενώ την ίδια στιγμή στις δημοσκοπήσεις οι Εργατικοί βλέπουν τα ποσοστά τους να συμπιέζονται, ιδιαίτερα στο κομμάτι των εργατών που ψήφισαν κατά της ΕΕ. Η ηγεσία των Εργατικών αντί να κοιτάζει προς τον κόσμο που έρχεται σε ρήξη με το σύστημα, ελπίζει ότι ο φόβος της ανεξέλεγκτης εξόδου θα πιέσει το “κέντρο” να κάνει τον Κόρμπιν πρωθυπουργό.\nΗ Βρετανία δείχνει με τον πιο καθαρό τρόπο ότι η αντικαπιταλιστική πολιτική δεν είναι ανάγκη του μακρινού μέλλοντος, αλλά απαραίτητη για το εδώ και τώρα. Μόνο η σύνδεση της ρήξης με την ΕΕ με τα εργατικά αιτήματα: αυξήσεις, προσλήψεις, ανατροπή των ιδιωτικοποιήσεων, ανοιχτά σύνορα, κρατικοποίηση των τραπεζών ανοίγει δρόμο για να μπουν οι απλοί άνθρωποι σφήνα στα αντιδημοκρατικά παιχνίδια των από πάνω.


Άρθρο του Κωνσταντίνου Γιαννόπουλου\nΤο άρθρο δημοσιεύτηκε στο 12ο τεύχος του περιοδικού "ΕΝΥΔΡΕΙΟ"\nΌπως γνωρίζουμε, η διατροφή παίζει σημαντικό ρόλο στην καλή υγεία και στη μακροζωία όλων των ζωντανών οργανισμών. Όπως λέει και το ρητό: ‘‘Είμαστε ότι τρώμε’’. Αυτό ισχύει και για τα γατόψαρά μας. Είναι ότι τα ταΐζουμε. Γι’ αυτό λοιπόν είναι σημαντικό να ξέρουμε τι πρέπει να τα ταΐζουμε και πόσο ώστε να είναι υγειή και να αποτρέψουμε την εμφάνιση ασθενειών που σχετίζονται με τη λανθασμένη διατροφή και συνήθως οδηγούν στο θάνατο. Σκοπός του άρθρου αυτού είναι να βοηθήσει στην κατανόηση του τι συνιστά σωστή διατροφή για τις διάφορες διατροφικές κατηγορίες γατόψαρων καθώς και στο πως μπορούμε να υπολογίσουμε την κατάλληλη ποσότητα τροφής.\nΟι pleco που είναι limnivorus όπως τα Otocinclus vittatus τρέφονται με άλγη και ότι αυτή περιέχει. Στο ενυδρείο όμως χρειάζεται να τους προσφέρουμε μια ισορροπημένη διατροφή καθώς συνήθως δεν βρίσκουν αρκετή ποσότητα άλγης αλλά ούτε και τους οργανισμούς που αυτή θα περιείχε στη φύση.\nΈνα οποιοδήποτε γατόψαρο, και στην ουσία ένα οποιοδήποτε ψάρι, μπορεί να είναι είτε χορτοφάγο, είτε παμφάγο, είτε σαρκοφάγο, είτε εντομοφάγα, είτε limnivore, δηλαδή να τρέφεται με φυτικό ή ζωικό υλικό που βρίσκεται θαμμένο στο πυθμένα ή εγκλωβισμένο στην άλγη (τα λεγόμενα biofilm grazers ή aufwuch eaters),είτε ξυλοφάγο.\nΤα χορτοφάγα γατόψαρα, η πλειοψηφία των οποίων είναι μέλη της οικογένειας Loricariidae, τρέφονται στη φύση κυρίως με άλγη και φρούτα και σε μικρότερο ποσοστό με υδρόβια ή ημιυδρόβια φυτά. Στα χορτοφάγα γατόψαρα ανήκουν τα γνωστά μας Ancistrus, Liposarcus, Glyptoperichthys, Hypostomus καθώς και αρκετοί άλλοι pleco αλλά και κάποια ελάχιστα γατόψαρα άλλων οικογενειών τα οποία όμως είναι απίθανο να συναντήσουμε στο εμπόριο.\nΤα γατόψαρα αυτά στο ενυδρείο μπορούμε να τα ταΐζουμε διάφορα λαχανικά και φρούτα, ορισμένους σπόρους καθώς και ταμπλέτες για αλγοφάγα ψάρια. Όμως το μεγαλύτερο μέρος της διατροφής τους αν όχι και όλο, θα πρέπει να είναι τα λαχανικά και τα φρούτα. Οι ταμπλέτες για αλγοφάγα ψάρια θα πρέπει να ταΐζονται σπάνια ή και καθόλου. Ο λόγος για αυτό είναι ότι παρόλο που λένε ότι είναι για ψάρια που τρώνε άλγη, οι τροφές αυτές περιέχουν πολύ παραπάνω πρωτεΐνη απ’ ότι χρειάζονται αυτά τα ψάρια με αποτέλεσμα να τους δημιουργούν προβλήματα αν ταΐζονται συχνά τα οποία συνήθως οδηγούν στο θάνατο. Γι’ αυτό λοιπόν δεν θα πρέπει να ταΐζονται πάνω από μια φορά την εβδομάδα.\nΜερικά λαχανικά και φρούτα καθώς και σπόροι που είναι κατάλληλα είναι τα εξής:\n• Μπανάνα(μόνο πριν από αλλαγή νερού γιατί γενικά βρωμίζει το ενυδρείο, παρόλα αυτά είναι αρκετά αγαπητό φαγητό)\n• Μπρόκολο, Κουνουπίδι (το μόνο τους κακό ότι μετά το ενυδρείο μυρίζει σαν αυτά)\n• Πατάτα, γλυκοπατάτα\n• Πράσινα φασολάκια(μόνο το μέσα τους, δηλαδή τα πράσινα φασόλια αυτά καθ’ αυτά )\n• Κολοκυθόσπορος (άψητος, ανάλατος)\nΥπάρχουν φυσικά και άλλα λαχανικά και φρούτα που μπορούν να ταϊστούν στα φυτοφάγα γατόψαρα. Αυτά που αναφέρθηκαν είναι μερικά από τα ευρέως αποδεκτά.\nΜερικά από αυτά τα λαχανικά είναι πολύ σκληρά για κάποιους pleco και γι’ αυτό θα πρέπει να τα ζεματίζουμε ελαφρώς πριν τα ταΐσουμε. Τέτοια είναι το καρότο, τα πράσινα φασολάκια, ο αρακάς, το σπανάκι και το μαρούλι. Ένας άλλος τρόπος για να μαλακώσουν είναι το να τα καταψύξουμε. Με αυτό τον τρόπο σπάνε τα κυτταρικά τοιχώματα και τα λαχανικά μαλακώνουν. Μετά τα ξεπαγώνουμε και τα ταΐζουμε.\nΕπίσης μερικά από τα λαχανικά επιπλέουν. Αυτό είναι ένα πρόβλημα γιατί παρόλο που μερικοί είναι πρόθυμοι να ανέβουν και να φάνε από την επιφάνεια, οι περισσότεροι δεν είναι διατεθειμένοι να το κάνουν. Έτσι λοιπόν χρειάζεται να τα βυθίσουμε με κάποιον τρόπο. Ένας τρόπος να το κάνουμε αυτό είναι να δέσουμε το λαχανικό σε μια πέτρα με τη βοήθεια ενός λάστιχου. Ένας άλλος τρόπος είναι να χρησιμοποιήσουμε clip για λαχανικά τα οποία θα βρούμε σε καταστήματα ενυδρείων. Αυτά έχουν μια βεντούζα και τα στερεώνουμε με αυτήν στο τζάμι του ενυδρείου. Επίσης τώρα τελευταία βγήκε και ένα καινούργιο προϊόν για αυτήν την δουλειά που λέγεται Screwcumber. Αυτό είναι στην ουσία ένα σπιράλ από ανοξείδωτο ατσάλι χειρουργικής ποιότητας το οποίο το περνάμε μέσα στο λαχανικό και το βυθίζει λόγω του αρκετού του βάρους. Για περισσότερες πληροφορίες επισκεφτείτε τη διεύθυνση www.screwcumber.com\nΕπειδή αυτά τα γατόψαρα θέλουν να τρέφονται λίγο-πολύ συνεχώς, είναι καλό να υπάρχει πάντοτε διαθέσιμο στο ενυδρείο κάποιο λαχανικό ή φρούτο ώστε να μπορούν τα γατόψαρα αυτά να τρώνε όποτε θέλουν. Με αυτόν τον τρόπο επίσης μπορούμε να διατηρούμε και όμορφα φυτά μαζί τους καθώς είναι πάντοτε χορτάτοι και δεν χρειάζεται να καταφύγουν στα όμορφα πλατύφυλλα φυτά μας για να τραφούν.\nΣτα ξυλοφάγα ψάρια όπως αυτός ο Panaque L190 το ξύλο αποτελεί κύριο και βασικό στοιχείο της διατροφής τους. Χωρίς αυτό δεν επιβιώνουν πάνω από λίγες βδομάδες...\nΤα ξυλοφάγα γατόψαρα που είναι μέλη της οικογένειας Loricariidae, τρέφονται στη φύση κυρίως με ξύλο, που το βρίσκουν με τη μορφή πεσμένων δέντρων μέσα στο ποτάμι. Τα ψάρια αυτά τρώνε μόνο νεκρό ξύλο και ποτέ ζωντανό. Ως ξυλοφάγα γατόψαρα μπορούν να χαρακτηριστούν όλα τα μέλη του γένους Panaque καθώς και τα μέλη του γένους Hypostomus που παλαιότερα ανήκαν στο γένος Cochliodon. Σε αυτούς τους pleco το ξύλο αποτελεί το 99% και πλέον της διατροφής τους στη φύση. Έτσι λοιπόν στο ενυδρείο θα πρέπει να τους έχουμε διαθέσιμη μια ποικιλία ξύλων για να τρώνε και κατά προτίμηση κάποια τουλάχιστον από αυτά μαλακά. Ένας τρόπος να διαπιστώσουμε αν το ξύλο είναι μαλακό είναι να το πιέσουμε ελαφρά με το νύχι. Αν βαθουλώσει ή σκιστεί αμέσως είναι μαλακό. Επίσης τα μαλακά ξύλα πολλές φορές τρίβονται εύκολα και έτσι είναι γεμάτα κομματάκια ξύλο πάνω τους. Δεν πρέπει όμως σε καμιά περίπτωση να χρησιμοποιήσουμε ξύλα από ρητινοφόρα δέντρα όπως είναι το πεύκο, το έλατο το κυπαρίσσι κ.α. Εκτός όμως από τα ξύλα, την διατροφή τους θα πρέπει να την συμπληρώνουμε με μια ποικιλία λαχανικών και φρούτων όπως αυτά που αναφέρθηκαν για τους φυτοφάγους pleco αλλά και με κάποια άλλα επιπλέον όπως καρύδα και διάφοροι ξηροί καρποί από τους τροπικούς. Για αυτούς τους pleco δεν χρειάζεται να μαλακώνουμε τα σκληρά λαχανικά που τους ταΐζουμε καθώς είναι παραπάνω από ικανοί να τα φάνε.\nΉθελα επιπλέον όμως να τονίσω ότι και πολλά μέλη της οικογένειας Loricariidae τρέφονται ως ένα σημείο με ξύλο και γι’ αυτό πρέπει στα ενυδρεία που έχουμε pleco να τους έχουμε διαθέσιμο κάποιο ξύλο ώστε να μπορούν να φάνε άμα θέλουν. Μερικά γένη των οποίων τα μέλη τρέφονται κατά ένα μεγάλο ποσοστό με ξύλο είναι τα Peckoltia και Lamontichthys. Όμως, όπως ανέφερα και προηγουμένως, καλό είναι να έχουμε στα ενυδρεία μας ξύλο οποιονδήποτε pleco και αν διαθέτουμε μια και τα περισσότερα είδη το περιλαμβάνουν ως ένα βαθμό στη διατροφή τους.\nΤα γατόψαρα που χαρακτηρίζουμε ως σαρκοφάγα είναι στην ουσία κυνηγοί που στη φύση τρέφονται με άλλα ψάρια, γαρίδες και άλλα μεγαλούτσικα θηράματα ή και κομμάτια αυτών που κόβουν μόνα τους (π.χ. Cetopsis). Σε αυτά ανήκουν τα μέλη των οικογενειών Clariidae, Chacidae, Malapteruridae, τα μεγάλα μέλη της οικογένειας Siluridae και Pimelodidae, πολλά Pseudopimelodidae, καθώς και τα γένη Acrochordonichthys, Cetopsis κ.α.. Μερικά από τα μεγάλα σαρκοφάγα γατόψαρα τρέφονται μόνο 1-2 φορές την εβδομάδα ή ακόμα και μια φορά κάθε λίγες βδομάδες και περνούν τον υπόλοιπο χρόνο τους χωνεύοντας το γεύμα τους. Μερικές καλές τροφές για τα σαρκοφάγα γατόψαρα είναι οι εξής:\n• Κομμάτια ψαριού όπως είναι η πέστροφα\n• Κομματάκια ή ολόκληρο μύδι\n• Γαιοσκώληκες (να είναι όμως από μέρος που δεν έχει ψεκαστεί με εντομοκτόνα ή παρασιτοκτόνα καθώς αυτά θα τον κάνουν τοξικό για τα ψάρια)\n• Κυδώνια, στρείδια\n• Bloodworms (όσο τα γατόψαρα αυτά είναι μικρά γιατί μετά θα χρειάζονται μεγάλες ποσότητες για να τα ικανοποιήσουν και από κάποιο σημείο και μετά ίσως δεν τα δέχονται κιόλας λόγω του μικρού τους μεγέθους)\nΤο Leiarius longibarbis της οικογένειας Pimelodidae είναι χαρακτηριστικό σαρκοφάγο.\nΦωτο: Terry Lecyk\nΌλα τα παραπάνω εκτός από τους γαιοσκώληκες και τα bloodworms θα πρέπει να τα βράζουμε πρώτα και έπειτα, μόλις κρυώσουν, να τα σερβίρουμε. Δεν πρέπει να τα δίνουμε ωμά καθώς, ως νεκροί οργανισμοί έχουν πάνω τους πολλούς παθογόνους μικροοργανισμούς τους οποίους και θα μεταφέρουν στα ψάρια μας αν δεν τα βράσουμε. Τα bloodworms είναι συνήθως ακτινοβολημένα και γι’ αυτό δεν έχουν πρόβλημα. Όμως το να βράζουμε μια γαρίδα ή ένα μύδι κάθε φορά που θέλουμε να τα ταίσουμε είναι χρονοβόρο και ασύμφορο. Κάτι που μπορούμε να κάνουμε για να μην μαγειρεύουμε κάθε μέρα για τα ψάρια μας είναι να ετοιμάσουμε μεγαλύτερη ποσότητα φαγητού που να φτάνει για κάποιες μέρες. Έπειτα χωρίζουμε την ποσότητα αυτή σε μερίδες ανάλογα με το πόσο ταΐζουμε τα γατόψαρά μας. Στη συνέχεια, αν οι μερίδες είναι μικρές τις βάζουμε σε μια παγοθήκη μαζί με λίγο νερό βρύσης για να το προστατεύσουμε καλύτερα. Μόλις τα παγάκια με την τροφή ετοιμαστούν τα αποθηκεύουμε όπου θέλουμε μέσα στη κατάψυξη. Αν οι μερίδες είναι μεγάλες τις βάζουμε μεμονωμένα σε σακούλες κατάψυξης που κλείνουν αεροστεγώς και τις αποθηκεύουμε στην κατάψυξη. Οπότε κάθε φορά που θέλουμε να ταΐσουμε ξεπαγώνουμε μια μερίδα και την ταΐζουμε στα γατόψαρά μας. Τα γατόψαρα αυτά μπορούμε επίσης να τα ταΐζουμε περιστασιακά και με καλής ποιότητας τροφές για σαρκοφάγα ψάρια. Πάντως άμα τα ταΐζουμε μια ποικιλία από τα φαγητά που αναφέρθηκαν πιο πάνω, οι έτοιμες τροφές δεν χρειάζονται καθόλου.\nΤα εντομοφάγα γατόψαρα στη φύση τρέφονται με σκουλήκια, μικρά οστρακοειδή, μικρές γαρίδες, νύμφες εντόμων, νεκρά ψάρια και, ανάλογα το είδος, ακόμα και με σαλιγκάρια. Μερικά εντομοφάγα γατόψαρα μπορούν υπό ορισμένες συνθήκες να φάνε και μικρά ψάρια. Στα εντομοφάγα γατόψαρα ανήκουν όλοι οι ‘‘σαρκοφάγοι’’ pleco, τα μέλη των γενών Akysis, Arius, Kryptopterus, Pareutropius, Pimelodella, κ.α..\nΤα γατόψαρα αυτά στο ενυδρείο μπορούμε να τα ταΐζουμε κατεψυγμένα ή ζωντανά bloodworms, blackworms, tubifex worms,daphnia, gammarus (γαρίδα γλυκού νερού),glass worms καθώς και brine shrimp. Επίσης μπορούμε να τα ταΐζουμε ζωντανά white worms και grindal worms αλλά και ζωντανά σαλιγκάρια γλυκού νερού. Οι γαιοσκώληκες επίσης γίνονται δεκτοί αρκεί να είναι του κατάλληλου μεγέθους. Επιπρόσθετα, τα εντομοφάγα γατόψαρα μπορούμε να τα ταΐζουμε βρασμένη γαρίδα ή μύδι. Ανάλογα με το είδος αυτά μπορούμε να τα ταΐσουμε ολόκληρα ή σε κομματάκια που να χωράνε στο στόμα του γατόψαρου που ταΐζουμε.\nΣχετικά με τις έτοιμες τροφές, ισχύει ότι και για τα σαρκοφάγα γατόψαρα που προαναφέρθηκαν. Τους σαρκοφάγους όμως pleco καλό είναι να τους ταΐζουμε καμιά φορά και με ταμπλέτες για αλγοφάγα ψάρια καθώς και με κάποιο λαχανικό ή φρούτο καθώς μερικοί το δέχονται ευχαρίστως. Άλλοι βέβαια το απορρίπτουν. Γι’ αυτό χρειάζεται να ψάξουμε και να δούμε αν το είδος που διαθέτουμε τα αποδέχεται ή όχι.\nΤα παμφάγα γατόψαρα στη φύση τρέφονται με λίγο από όλα. Είναι ευκαιριακά και τρώνε οτιδήποτε βρίσκουν και τρώγεται. Μερικά από τα πράγματα που αποτελούν τροφή τους στο φυσικό τους περιβάλλον είναι τα εξής: γαρίδες, μικρά ψάρια, υδρόβια σαλιγκάρια, φυτικά υπολείμματα, νεκρά ψάρια, σκουλήκια, φρούτα και μαλακούς σπόρους, υδρόβια και ημιυδρόβια, φυτά μικρά οστρακοειδή και νύμφες εντόμων.\nΠαμφάγα είναι μερικά από τα πολύ γνωστά σε όλους μας γατόψαρα όπως τα μέλη των γενών Dekeyseria, Hypancistrus, Microglanis, Peckoltia, Pimelodus αλλά και τα περισσότερα μέλη της οικογένειας Doradidae και πολλά μέλη του γένους Synodontis.\nΤα γατόψαρα αυτά στο ενυδρείο πρέπει να τα ταΐζουμε μια ποικιλία τροφών από τους καταλόγους τροφών για σαρκοφάγα, εντομοφάγα και χορτοφάγα γατόψαρα. Τα φαγητά από τη λίστα τροφών για χορτοφάγα πρέπει να τα διαλέξουμε και με βάση την κοινή λογική όμως καθώς πολλά από τα παμφάγα γατόψαρα δεν είναι σε θέση να φάνε λαχανικά ή φρούτα. Π.χ. τα μέλη του γένους Dekeyseria μπορούν να φάνε λαχανικά και φρούτα, όμως τα μέλη της οικογένειας Doradidae δεν μπορούν καθώς το στόμα τους δεν τους επιτρέπει να κόψουν κάποιο κομμάτι. Παρόλα αυτά αν βρούνε κάποιο μικρό κομματάκι από λαχανικό ή φρούτο μπορεί να το φάνε.\nΤα γατόψαρα που είναι limnivores στην φύση τρέφονται με ζωικό και φυτικό υλικό που βρίσκουν, ανάλογα με το είδος, είτε θαμμένα στο υπόστρωμα, είτε καλυμμένα με άλγη. Σε αυτό περιλαμβάνονται διάφοροι μικροοργανισμοί, μικρά οστρακοειδή, νύμφες εντόμων, σκουλήκια, μικρές γαρίδες, σπόροι καθώς και σάπια φρούτα και φυτικά υπολείμματα. Ορισμένα από αυτά τα γατόψαρα τρέφονται και με υδρόβια σαλιγκάρια. Μερικά πολύ γνωστά γατόψαρα που είναι limnivores είναι τα εξής: Corydoras, Brochis, Bunocephalus, Rineloricaria, Hemiloricaria, Loricaria, Pseudohemiodon, Baryancistrus, Chiloglanis, Pseudolithoxus, Otocinclus και Parotocinclus.\nΕδώ Otocinclus vittatus που τρωει bloodworms.Σκουλήκια σαν αυτά οι limnivorus pleco θα τα έβρισκαν στη φύση καθώς τρέφενται με άλγη, στο ενυδρείο όμως θα πρέπει να τους τα προσφέρουμε εμείς μια και είναι δύσκολο να βρεθούν στο ενυδρείο.\nΤα πρώτα πέντε ψάχνουν την τροφή τους στην άμμο και έχουν αναπτύξει κατάλληλα μουστάκια για να το κάνουν αυτό. Αυτά όμως τα μουστάκια είναι πολύ ευαίσθητα και τραυματίζονται άμα το υπόστρωμα δεν είναι λεπτή άμμος. Επίσης τα ψάρια αυτά δεν εκδηλώνουν την φυσική τους συμπεριφορά αν το υπόστρωμα δεν είναι λεπτή άμμος. Για αυτούς τους λόγους αυτά τα γατόψαρα πρέπει να τα κρατάμε μόνο σε ενυδρεία με άμμο. Τα υπόλοιπα γατόψαρα της λίστας είναι biofilm grazers, δηλαδή τρώνε άλγη και οτιδήποτε αυτή περιέχει μέσα της το οποίο μπορεί να είναι μικροοργανισμοί, μικρά οστρακοειδή, σκουλήκια, μικρές γαρίδες, νεκρά ψάρια που έχουν καλυφθεί με άλγη, φυτικά υπολείμματα κ.α.\nΤα γατόψαρα αυτής της κατηγορίας μπορούμε να τα ταΐζουμε ότι και τα παμφάγα μια και στην ουσία παμφάγα είναι και αυτά. Αυτό που αλλάζει είναι ο τρόπος με τον οποίο εξασφαλίζουν αυτή την τροφή τους.\nΌλα αυτά όμως δεν αποτελούν παρά μια γενική ιδέα σχετικά με το τι μπορούμε να ταΐζουμε τα γατόψαρα των διάφορων τροφικών κατηγοριών. Ο καθένας μας όμως που είναι κάτοχος κάποιου γατόψαρου καλό θα ήταν να κάνει προσωπική έρευνα για τις διατροφικές ανάγκες των δικών του γατόψαρων μια και αυτές διαφέρουν από είδος σε είδος ανάλογα και με τα ανατομικά χαρακτηριστικά του κάθε είδους.\nΌμως σημασία δεν έχει μόνο το είδος της τροφής που προσφέρουμε στα γατόψαρά μας αλλά και η ποσότητά της. Γενικά μιλώντας είναι καλύτερο να ταΐζουμε λιγότερο παρά περισσότερο από ότι πρέπει. Κανένα όμως από τα δύο δεν είναι καλό για τα γατόψαρά μας. Πρέπει να πετύχουμε μια ισορροπία .\nΣτα χορτοφάγα και ξυλοφάγα γατόψαρα αυτό είναι πολύ απλό. Απλά βάζουμε τα λαχανικά ή τα φρούτα στο ενυδρείο και αυτοί τρώνε όσο θέλουν. Δεν υπάρχει περίπτωση να ταΐσουμε αυτά τα γατόψαρα παραπάνω από ότι πρέπει μια και είναι φτιαγμένα να τρέφονται όλη μέρα και πάντα έχουν άφθονη διαθέσιμη τροφή στο φυσικό τους περιβάλλον για να τρέφονται. Πρόβλημα όμως αποτελούν οι άλλες διατροφικές κατηγορίες γατόψαρων μια και σε εκείνες πρέπει εμείς να καθορίσουμε την ποσότητα τροφής που θα φάνε. Το ‘‘ταΐσε όσο θα φάνε μέσα σε 5 λεπτά’’ δεν μπορεί να εφαρμοστεί καθώς εξαρτάται από πολλούς παράγοντες όπως είναι το είδος της τροφής, τις συνήθειες του γατόψαρου και τα ανατομικά χαρακτηριστικά του. Για παράδειγμα ένα Microglanis iheringi που καταπίνει αμέσως την τροφή του μπορεί να παραφάει μέσα σε 5 λεπτά αν ταϊστεί ταμπλέτες για βυθόψαρα ενώ ένα Corydoras δεν θα φάει αρκετά μέσα σε 5 λεπτά αν ταϊστεί ταμπλέτες για ψάρια βυθού που δεν χωράνε στο στόμα του και άρα θα πρέπει να περιμένει να μαλακώσουν για να τις φάει. Επίσης ένα νυχτόβιο γατόψαρο μπορεί να μην βγει καν να φάει μέσα σε 5 λεπτά ή και να μην βγει καθόλου μέχρι να σβήσουν τα φώτα ή και να έρθει πλήρες σκοτάδι.\nΑν το γατόψαρό μας είναι ημερόβιο τότε κάτι που μπορούμε να ακολουθήσουμε ως σημείο εκκίνησης για την ποσότητα που πρέπει να το ταΐζουμε είναι να το ταΐζουμε τόσο όσο χρειάζεται για να φουσκώσει λίγο η κοιλιά του. Την επόμενη μέρα όμως θα πρέπει να έχει και πάλι το κανονικό της σχήμα. Αν δεν το έχει ταΐσαμε πάρα πολύ και θέλει λιγότερο. Καθώς θα αποκτούμε πείρα με το γατόψαρό μας και θα το μαθαίνουμε καλύτερα θα μπορέσουμε να φέρουμε την ποσότητα τροφής στο επιθυμητό επίπεδο.\nΑν τώρα το γατόψαρό μας είναι νυχτόβιο και δεν το βλέπουμε έστω και κρυμμένο μετά το φαγητό τότε δεν μπορούμε να εφαρμόσουμε αυτά που αναφέρθηκαν για τα ημερόβια. Σε αυτή την περίπτωση κάτι που βοηθάει είναι να φανταστούμε πως η ποσότητα τροφής που πρέπει να το ταΐσουμε είναι σε μέγεθος το 1/3 με ¼ του μεγέθους της κοιλιάς του. Με αυτό συνήθως βρίσκουμε με την πρώτη την κατάλληλη ποσότητα τροφής για αυτά τα γατόψαρα. Βέβαια ίσως χρειαστεί να γίνουν μικρές διορθώσεις αλλά και πάλι αυτό είναι ένα καλό σημείο εκκίνησης για την ποσότητα τροφής. Καθώς θα μας συνηθίζουν θα αρχίσουν να βγαίνουν έξω και με φως την ώρα του ταΐσματος αν αυτή την διατηρούμε σταθερή και επιμένουμε σε αυτή και έτσι θα μπορούμε να δούμε αν ταΐζαμε πολύ ή όχι.\nΜερικοί αποφασίζουν να μην ταΐζουν μια δυο φορές την εβδομάδα για να βεβαιώνονται ότι δεν ταΐζουν πολύ. Ενώ αυτό δεν ενοχλεί ιδιαίτερα τα ενήλικα ψάρια, δεν πρέπει σε καμιά περίπτωση να το κάνουμε σε ψάρια που ακόμα αναπτύσσονται καθώς υπάρχει πιθανότητα να μην αποκτήσουν ποτέ το σωστό τελικό τους μέγεθος. Επίσης καλό θα ήταν να γίνεται μόνο σπάνια ή και καθόλου ακόμα και ενήλικα ψάρια εκτός και αν βλέπουμε ότι έχουν παχύνει.\nΕλπίζω αυτό το άρθρο να βοήθησε στην κατανόηση της αξία της σωστής διατροφής καθώς και στο τι συνιστά σωστή διατροφή και να σας υποκινήσει να κάνετε προσωπική έρευνα σχετικά με το τι συνιστά σωστή διατροφή για τα γατόψαρα που βρίσκονται στην κατοχή σας.\nFeeding plecos, Part 1: Types of food by Mats Petersson\nThe Catfish Basics Series, Part 2: Feeding Your Catfish by Chris Ralph\nPlanet Catfish catelog: www.planetcatfish.com/catelog/\nPlanet Catfish forum: www.planetcatfish.com/forum\nPATTERNS OF FISH SPECIES RICHNESS IN RIVERS OF THE CENTRAL REGION OF ARGENTINA by BISTONI, M. A. and HUED, A. C.\nΦωτογραφίες: Κων/νος Γιαννόπουλος